title: DSCOVR

text:
Vuonna 1999 NASAn valvontaviranomaisen (Inspector General) raportti arvioi, että ”hankkeen tieteellinen anti ei ole riittäävä kustannuksiin nähden.”
Vuonna 2000 valtaannoussut George W. Bushin hallinto pysäytti hankeen. Kongressin tiedeakatemialta tilaaman selvityksen mukaan hanke on kuitenkin tieteellisesti tarpeellinen.


title: DSCOVR

text: Satelliitti pidettiin varastossa koko Bushin valtakauden ajan. Lokakuussa 2008 sateelliittia alettiin uudelleen valmistelemaan lentokelpoiseksi. NASA uudelleennimesi satelliitin Deep Space Climate Observatoryksi (DSCOVR). Satelliitin päätarkoitukseksi nostettiin vanhenevan Advanced Composition Explorer (ACE) aurinkosatelliitin korvaaminen. Joulukuussa 2012 ilmoitettiin, että satelliitti laukaistaan SpaceX:n Falcon 9 -raketilla.


title: DSCOVR

text: DSCOVR laukaistiin SpaceX:n Falcon 9 v1.1 -raketilla onnistuneesti 12. helmikuuta 2015 kello 01.03 Suomen aikaa Cape Canaveral Air Force Stationista. Laukaisu oli SpaceX:n ja Falcon 9:n ensimmäinen syvään avaruuteen. Lennolla SpaceX aikoi yrittää toisen kerran raketin ensimmäisen vaiheen talteenottoa eli pehmeää laskeutumista lautalle mutta voimakas merenkäynti esti sen ja rakettivaihe laskettiin meren pintaan. Johtuen syvään avaruuteen suuntaavasta laukaisusta paluussa nopeus ja siten lämpötilat olivat suuremmat kuin LEO-laukaisussa mutta datan mukaan rakettivaihe laskeutui pystyssä meren pintaan ja 10 metrin tarkkuudella tavoiteltuun kohtaan. Ensimmäinen yritys SpaceX CRS-5 -lennolla ei onnistunut.


title: DSCOVR

text: Lento kohteeseen kestää noin 100 päivää.


title: Loppijärvi

text: Loppijärvi eli myös Lopenjärvi on järvi Kanta-Hämeessä Lopella sen kirkonkylän eteläpuolella.


title: Loppijärvi

text: Järven pinta-ala on 12 hehtaaria ja se on 7,3 kilometriä pitkä ja 4,1 kilometriä leveä. Pohjoisosa muodostaa suuren järvenosan, jonka keskellä sijaitsee suuria saaria. Sen itäosassa työntyy etelään 600 metriä pitkä Sajaniemi, jonka itäpuolella aukeaa etelään jatkuva viisi kilometriä pitkä, lahtimainen ja leveimmillään 1,5 kilometrinen järvenosa.


title: Loppijärvi

text: Järvessä on arvioitu olevan 25 saarta. Saarten yhteispinta-ala on 48,4 hehtaaria, mikä tekee 4,1% järvin pinta-alasta. Saarten rantaviivan yhteispituus on 8,6 kilometriä. Saarista Isosaari, Itusaari, Mustasaari ja Häimänsaari ovat yli hehtaarin suuruisia, saarista 19 ovat yli aarin suuruisia ja lopista kaksi ovat alle aarin kokoiset. Muita karttaan nimettyjä saaria ovat Nuottasaari, Keinusaari, Papinsaari, Kyrsäsaari, Neitsytsaari, Ankerinsaari, Heposaari, Kalliosaari, Varissaari, Uksensaari ja Palosaari.


title: Loppijärvi

text: Järven tilavuudeksi on luotaamalla saatu 20 664 tuhatta kuutiometriä. Sen keskisyvyys on 1,8 metriä ja suurin syvyys on 6,7 metriä. Järvi on tasaisen matala eikä siinä esiinny syvänteitä. Syvin kohta sijaitsee 250 metriä Isosaaren rannasta sen lounaispuolella.


title: Loppijärvi

text: Järven rantaviivan pituus on 46 kilometriä pitkä. Sen rannat ovat suurimmaksi osaksi viljeltyä, mutta peltojen välissä on paljon metsämaatakin. Rantojen läheisyydessä on runsaasti haja-asutusta ja vapaa-ajan asuntoja. Järven eteläpäässä sijaitsee Järventaustan kylä ja Kalevankulman kulmakunta. Itärannalla sijaitsee vielä Sajaniemi. Etelä- ja pohjoispäässä sijaitsevat Läyliäisten vierinen kirkko ja Lopen vanha kirkko. Lopen taajama-alue ulottuu nykyään lähden järven pohjoisrantaan asti. Läyliäisten taajama on vielä kilometrin päässä etelärannasta.


title: Loppijärvi

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, jonka Loppijärven valuma-alue järvi kuuluu. Järven vedenpinnan korkeus on 106,0 metriä mpy. Järvi on säännöstelty, jolloin vedenpinnan korkeuden tulee pysyä korkeusarvojen 105,39 metrin ja 106,09 metrin välillä.


title: Loppijärvi

text: Loppijärveen laskevat Erävisjärvi ja Särkijärvi sekä etelästä Yli-Heinijärvi, jonka vedenpinnan korkeus on 2,7 metriä ylempänä. Myös viereiseltä ojitetulta Hanhilamminsuolta, jossa sijaitsee Hanhilammi, on johdettu järveen ojia. Loppijärven lasku-uoma on Nummistenjoki, jota kutsutaan myös Lopenjoeksi tai Isojoeksi. Se lähtee pohjoisosan koillisosasta ja laskee Kesijärveen, sieltä eteenpäin Tervajokea pitkin Kernaalanjärveen, joka vuorostaan laskee Hiidenjokea myöten Vanajaveteen.


title: Loppijärvi

text: Vuonna 2013 julkaistussa Reija Laurilan opinnäytetyössä Loppijärven tilaa luonnehdittiin huolestuttavaksi. Järveen tulo tulo-ojiien kautta paljon ravinteita, mutta sitä myös poistui Nummistenjoen veden mukana 60 000 kilogrammaa typpeä ja 1 500 kilogrammaa fosforia. Järven oma sisäinen kuormitus on kuitenkin voimakasta, mikä heikentää järven tilaa voimakkaasti ja pidentää suojelutoimenpiteiden vaikutusaikaa suuresti.


title: Louhikosken voimalaitos

text: Louhikoski on voimalaitos Nurmeksessa Saramojoessa. Sen on aiemmin omistanut Nurmeksen sähkö, ja se on alkujaan rakennettu 1924–1947. Putous oli 10,6 metriä ja teho 0,3 MW. Sittemmin sitä on tehostettu ja uuden valmistumisvuosi on 1986, putouskorkeus 11 m sekä kokonaisteho 0,5 MW. Omistaja on Pohjois-Karjalan Sähkö


title: James Marsh

text: James Marsh (s. 30. huhtikuuta 1963 Truro, Cornwall, Englanti) on englantilainen ohjaaja. Hänet tunnetaan muun muassa ohjaamastaan dokumenttielokuvasta "Nuorallakävelijä" (2008), joka palkittiin parhaan dokumentin Oscarilla sekä Stephen Hawkingista kertovasta elämäkertaelokuvastaan "Kaiken teoria" (2014).


title: Heikki Kotka

text: Heikki Matias Kotka (s. 1940 Kannus) on ruotsinsuomalainen kirjailija ja kuvataiteilija. Kotka muutti Ruotsiin vuonna 1966. Vuonna 2007 hän sai ruotsinsuomalaisen Kaisa Vilhuinen -kirjallisuuspalkinnon runokokoelmastaan "Ajolauta".


title: Sesse Koivisto

text: Sesse Koivisto (s. 1932) on suomalainen biologi ja tietokirjailija. Hän valmistui Helsingin yliopistosta filosofian maisteriksi vuonna 1955. Tämän jälkeen hän työskenteli muutaman vuoden biologian ja maantiedon opettajana, kunnes jäi kotiäidiksi..


title: Sesse Koivisto

text: Koiviston puoliso oli Ilkka Koivisto vuoteen 1994, jolloin he erosivat. Vuosina 1968–1992 Koivistot asuivat Helsingin Korkeasaaressa Ilkka Koiviston toimiessa eläintarhan johtajana.


title: Sesse Koivisto

text: Sesse ja Ilkka Koivisto saivat vuonna 1972 tiedonjulkistamisen valtionpalkinnon yhdessä kirjoittamastaan kirjasta "Puusta pudonnut". Sesse Koiviston myydyin kirja on kuitenkin "Eläintarha olohuoneessamme". Sesse ja Ilkka Koivistolla on kolme lasta, joista nuorin on kirjailija Aura Koivisto. Avioeron jälkeen Sesse Koivisto asui parisuhteessa professori Kari Lagerspetzin kanssa tämän kuolemaan, vuoteen 2012 saakka.


title: Eudimorphodon

text: Eudimorphodon oli lentoliskosuku, joka eli maapallolla triaskauden lopulla noin 210 miljoonaa vuotta sitten. Se ei ole yhtä tunnettu kuin "pteranodon" tai "rhamphorhynchus", mutta "eudimorphodon"illa on tärkeä paikka paleontologiassa yhtenä varhaisimmista tunnetuista "pterosaurs"eista.


title: Eudimorphodon

text: Sen siipien kärkiväli oli noin 60–100 senttimetriä. "Eudimorphodon"illa oli pitkä, luiseva häntä, jonka päässä oli vinoneliön muotoinen läppä. Siitä oli saattanut olla apua ohjaamaan eläimen lentorataa käännöksissä. Rintalastan rakenteesta on pätelty että se on saattanut pystyä myös aktiivisesti lentämään alkeellisilla siivillään.


title: Eudimorphodon

text: "Eudimorphodonin" suu oli täynnä pieniä hampaita, vaikka sen "nokka" oli vain noin 7–8 senttiä pitkä niin siinä oli yli sata terävää hammasta.


title: Eudimorphodon

text: "Eudimorphodon" on yksi harvoista "pterosaurs"eista jonka ruokavaliosta voidaan olla täysin varmoja koska on olemassa yksi fossiilinäyte jossa on kalan ruotofossiileja mukana. Oletetaan että se söi kalan lisäksi myös hyönteisiä sekä ehkä myös muita selkärangattomia.


title: Johannes Rungius

text: Johannes Rungius eli "Johannes Matthiæ, Satacundensis" (noin 1666 Loimaa – 3. elokuuta 1704 Narva, Viro) oli suomalainen kirkkoherra ja Turun akatemian teologian, logiikan ja metafysiikan professori.


title: Johannes Rungius

text: Rungiuksen vanhemmat olivat Loimaan kirkkoherra Matias Rungius (1640–1715) ja Anna Walstenius. Hän pääsi ylioppilaaksi Turussa 1681. Rungius valmistui Turun akatemiasta filosofian maisteriksi 1691 ja hänet vihittiin papiksi Turun hiippakunnassa samana vuonna.


title: Johannes Rungius

text: Rungius oli kotisaarnaajana piispa Johannes Gezeliuksen luona 1691, Turun katedraalikoulun lehtorina vuodesta 1692 ja Tyrvään kirkkoherrana vuodesta 1695. Hän ei kuitenkaan astunut kirkkoherran virkaan, vaan toimi Gezeliuksen avustajana raamatunselitysteoksen laadinnassa ja toimi kääntäjänä. Rungiuksesta tuli Turun akatemian ylimääräinen teologian professori 1697 ja hän toimi logiikan ja metafysiikan professorina 1700–1701 ollen samalla palkkapitäjänsä Kaarinan kirkkoherrana vuodesta 1698 ja Liedon kirkkoherrana vuodesta 1699 sekä Turun tuomiokapitulin jäsenenä 1698–1701. Rungius oli myös synodaaliväitöksen vt. preeseksensä pappeinkokouksessa Turussa vuonna 1697. Rungius oli sitten Inkerin superintendenttinä Narvassa vuodesta 1701 ja hän oli samalla myös Narvan ruotsalaisen seurakunnan kirkkoherrana.


title: Johannes Rungius

text: Rungius kuoli Narvan piirityksen aikana elokuun alussa 1704.


title: Johannes Rungius

text: Rungius oli naimisissa vuodesta 1695 Anna Dorotea Munckin kanssa.


title: Original Sin – perisynti

text: Original Sin – perisynti () on Michael Cristoferin ohjaama ja käsikirjoittama yhdysvaltalainen eroottinen jännityselokuva vuodelta 2001. Elokuvan pääosia näyttelevät Antonio Banderas ja Angelina Jolie. Cristofer oli laatinut elokuvan käsikirjoituksen Cornell Woolrichin romaanin "Waltz into Darkness" (1947) pohjalta. "Original Sin – perisynti" on uudelleenfilmatisointi François Truffaut’n ohjaamasta "Mississipin velho" -elokuvasta ("La Sirène du Mississipi", 1969).


title: Original Sin – perisynti

text:
"Original Sin – perisynti" sijoittuu 1800-luvun lopun Kuubaan. Kuubalainen liikemies Luis Vargas (Antonio Banderas) päättää naida amerikkalaisen kirjeenvaihtoystävänsä Julia Russellin (Angelina Jolie). Kun Julia saapuu Kuubaan, he avioituvat heti, mutta onnellisesta alusta huolimatta rakkaustarina alkaakin mennä alamäkeen. Viaton Julia-vaimo onkin todellisuudessa oikea femme fatale, jolla on hämärä menneisyys.
"Original Sin – perisynti" kuvattiin työnimellä "Dancing in the Dark". Elokuvan kuvaukset alkoivat 14. helmikuuta 2000 ja päättyivät 21. huhtikuuta 2000. Elokuva kuvattiin Meksikossa 42 miljoonan dollarin budjetilla.


title: Original Sin – perisynti

text: "Original Sin – perisynti" sai ensi-iltansa Ranskassa 11. heinäkuuta 2001. Yhdysvaltain ensi-ilta oli 31. heinäkuuta 2001. Elokuvan maanlaajuinen ensi-ilta Yhdysvalloissa oli 3. elokuuta 2001. Suomessa elokuvaa ei esitetty teattereissa, mutta se julkaistiin DVD:nä 24. lokakuuta 2001. "Original Sin – perisynti" tuotti Yhdysvalloissa 16 534 221 dollaria ja ulkomailla 18 868 099 dollaria. Yhteensä elokuva tuotti ilmestymisvuonnaan 35 402 320 dollarin lipputulot. Yhdysvalloissa elokuva julkaistiin ensimmäisen kerran DVD:nä 26. maaliskuuta 2002.


title: Original Sin – perisynti

text: "Original Sin – perisynti" on saanut elokuvakriitikoilta kielteisen vastaanoton. Rotten Tomatoes -sivuston mukaan 91 arvostelun perusteella laskettuna kriitikoiden arvosteluista 12 prosenttia oli positiivisia. Metacriticin mukaan 24 arvostelun perusteella elokuva on saanut 33 pistettä sadasta mahdollisesta. Angelina Jolien roolisuoritus sai Golden Raspberry -ehdokkuuden huonoimmasta naispääosasta vuonna 2002.


title: Holden (täsmennyssivu)

text: Holden voi tarkoittaa:


title: Rovinj

text: Rovinj on kaupunki Istrian niemimaalla Adrianmeren rannalla Kroatiassa. Kaupunki sai alkunsa roomalaisten siirtokunnasta. Venetsialaiset hallitsivat sitä vuosina 1283–1797.


title: Kvarnerinlahti

text: Kvarnerinlahti (, ) on lahti Adrianmeren pohjoisosassa. Lahden pohjukassa sijaitsee Kroatian kolmanneksi suurin kaupunki Rijeka. Kaupungin satama on maan suurin.


title: Suoma Korkee

text: Suoma Korkee (30. toukokuuta 1886 Satakunta – 15. elokuuta 1998 Raynham, Massachusetts, Yhdysvallat) oli suomalainen nainen, jonka kerrotaan kuolleen Yhdysvalloissa 112 vuoden ja 77 päivän iässä. Hän syntyi Satakunnassa vuonna 1886 ja muutti Yhdysvaltoihin Massachusettsiin vuonna 1907 jossa hän asui kuolemaansa saakka vuoteen 1998 asti.


title: Cres

text: Cres on Kroatialle kuuluva kapea ja vuoristoinen, noin 40 kilometriä pitkä saari Kvarnerinlahdella Adrianmerellä. Saaren keskellä on järvi. Saaren keskuspaikka on Cres. Saaren ainoa päätie johtaa pohjoisesta Porozinan satamakylästä etelään Osoriin. Osorissa Cresin ja Lošinjin saaret erottaa kapea kanava.


title: Ulla Matikainen

text: Ulla Matikainen (s. 1980) suomalainen jalkapalloilija, joka on pelannut Suomen pääsarjatasolla jo yli kymmenen vuotta. Nykyisessä Naisten Liigassa muodossa on pelannut vuodesta 2007 lähtien noin 120 ottelua. Pelimäärä pääsarjataolla on noin 200. Pelannut pääasiallisesti topparina, mutta pelannut useita vuosia myös keskikentällä eri rooleissa. Nähty myös muilla pelipaikoilla ja toiminut joukkueensa kapteenina useina vuosina. Matikainen on toiminut myös useissa muissa jalkapalloon liittyvissä luottamustehtävissä. Kaksoissisar Noora Matikainen pelaa tällä hetkellä Åland Unitedissa (2015).


title: Johan Munster

text: Johan Munster eli "Johannes Bernhardi, Aboensis" (k. kesällä 1714 Helsingin lähellä) oli suomalainen kirkkoherra ja Turun akatemian käytännöllisen filosofian professori ja rehtori.


title: Johan Munster

text: Munsterin vanhemmat olivat Turun pormestari Berndt Riggertsson Munster (k. 1696) ja hänen toinen puolisonsa Margareta Pettersdotter Thessleff. Hän pääsi ylioppilaaksi Turussa 1677 tai 1678. Munster valmistui Turun akatemiasta filosofian maisteriksi 1688 ja hänet vihittiin papiksi Turun hiippakunnassa 1703.


title: Johan Munster

text: Munster oli Turun akatemian ensimmäisenä filosofian apulaisena ja akatemian sihteerinä sekä ylimääräisenä filosofian professorina vuodesta 1692. Hänestä tuli käytännöllisen filosofian professori 1694 ja hän toimi samalla palkkapitäjänsä Liedon kirkkoherrana vuodesta 1703, Turun suomalaisen seurakunnan kirkkoherrana vuodesta 1707 sekä oli Turun tuomiokapitulin jäsenenä vuodesta 1710. Munster toimi Turun akatemian rehtorina 1700–1701 ja 1708–1709. Munster jäi isovihan alkuaikoina Turkuun ja toimi opetustehtävissä vielä kevätlukukauden 1714. Hän lähti sitten sotatoimia pakoon mutta joutui venäläisten vangiksi Kumlingessa kesällä 1714. Munster kuoli saman kesänä Helsingin lähellä sotavankina ollessaan matkalla Pietariin.


title: Johan Munster

text: Munster oli naimisissa vuodesta 1693 Kristina Jakobsdotter Flachseniuksen kanssa.


title: Netfilter

text: Netfilter on Linuxin ytimessä versiosta 2.4 lähtien oleva järjestelmä verkkopakettien muokkaamiseen ja pysäyttämiseen. Sen asetuksia muokataan yleensä iptablesin avulla.


title: Ahvenanmaan saaristo

text: Ahvenanmaan saaristo () on yli 6 700 saaren saariryhmä Saaristomerellä Manner-Ahvenanmaan ja Kihdin välillä. Saariryhmä tavataan jakaa pohjoiseen ja eteläiseen saaristoon, ja joskus myös Manner-Ahvenanmaa lasketaan siihen mukaan.


title: Ahvenanmaan saaristo

text: Ahvenanmaan saaristo kuuluu kokonaisuudessaan Ahvenanmaan maakuntaan. Maakunnassa on kolme seutukuntaa: Mariehamns stad ja Ålands landsbygd Manner-Ahvenanmaalla ja Ålands skärgård saaristossa. Pelkästään saaristossa sijaitsevia kuntia ovat Brändö, Eckerö, Föglö, Kumlinge, Kökar, Lemland, Lumparland, Sottunga ja Vårdö.


title: Jaume Costa

text: Jaume Vicent Costa Jordá (s. 18. maaliskuuta 1988 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan vasen laitapuolustaja.


title: Jaume Costa

text: Costa on Valencian nuorisoakatemian kasvatti. Hän pelasi ensimmäistä kertaa seuran reservijoukkueessa vuonna 2007, mutta ei koskaan onnistunut nousemaan edustusjoukkueeseen. Kaudeksi 2009–2010 Costa lainattiin Cádiziin, jossa hän pelasi ensimmäiset ottelunsa ammattilaisena.


title: Jaume Costa

text: Kesällä 2010 Costa siirtyi naapuriseura Villarrealiin, josta hänet lähetettiin seuran reservijoukkueeseen. Hän pelasi ensimmäisen ottelunsa Primera Divisiónissa 4. maaliskuuta 2012 Real Zaragozaa vastaan. Elokuussa 2013 hän teki seuran kanssa vuoteen 2017 asti ulottuvan jatkosopimuksen.


title: Jaume Costa

text: Hän teki ensimmäisen maalinsa joukkueessa 10. toukokuuta 2014 kotiottelussa Rayo Vallecanoa vastaan.


title: Gerretsenin epäyhtälö

text: Gerretsenin epäyhtälö on kolmioon liittyvä epäyhtälö, joka kuuluu seuraavasti: Olkoon formula_1 kolmion formula_2 piirin puolikas, ympäri piirretyn ympyrän säde ja sisään piirretyn ympyrän säde tässä järjestyksessä. Tällöin on voimassa formula_3


title: Pohjois-Tapiolan koulu

text: Pohjois-Tapiolan koulu on Espoon Pohjois-Tapiolassa sijaitseva oppilaitos. Koulun tiloissa toimii noin 320 oppilaan peruskoulu ja väliaikaisesti noin 300 oppilaan Aarnivalkean koulu. Pohjois-Tapiolan koulussa on opetettu ilmaisutaitoa omana oppiaineenaan vuodesta 1962. Yläkoulun vs. rehtori on Petri Kangas.


title: Pohjois-Tapiolan koulu

text: Pohjois-Tapiolan lukio muutti Otaniemeen vuoden 2017 syksyllä sisäilmaongelmien takia. Tuolloin Aarnivalkean koulu siirtyi tiloihin evakkoon.


title: Spalding (täsmennyssivu)

text: Spalding voi tarkoitta:


title: Carbon (täsmennyssivu)

text: Carbon voi tarkoitta:


title: Carbonin piirikunta

text: Carbonin piirikunta on neljän Yhdysvaltojen piirikunnan nimi:


title: Fairview

text: Fairview on usean paikan nimi:


title: Grandview

text: Grandview on usean paikan nimi:


title: Webb

text: Webb voi tarkoittaa:


title: IF Sibbo-Vargarna (jalkapallo)

text: IF Sibbo-Vargarna on sipoolainen vuonna 1928 perustettu urheiluseura. Jalkapallojaos on seuran suurin lajijaosto. Seuralla on 3 miesten joukkuetta, naisten joukkue, futsal joukkue, 3 ikämies joukkuetta, 10 poikien joukkuetta sekä 8 tyttöjen joukkuetta


title: IF Sibbo-Vargarna (jalkapallo)

text: Sibbo-Vargarnan perustivat paikalliset jalkapallosta innostuneet pojat vuonna 1928. Toiminta kasvoi ja mukaan tuli muitakin lajeja. Sibbo Vargarna pelasi pitkään paikallisia sarjoja.


title: Seven Tears

text: Seven Tears on hollantilaisen rockyhtye Golden Earringin albumi vuodelta 1971.


title: Päästömittaukset

text: Päästömittauksia ovat erilaisten päästöjen määrittämiseksi ja seuraamiseksi tehtävät mittaukset. Päästömittauksia ovat mm. kaasujen ja hiukkasten mittaukset erilaisissa teollisuus- ja jätteenpolttolaitoksissa esimerkiksi viranomaisten määräyksistä, prosessien optimoinnin takia, puhdistinlaitteiden toimivuuden varmistamiseksi ja tutkimukseen. Näytteenotto vaikuttaa merkittävästi päästömittausten tuloksiin ja niiden oikeellisuuteen. Tärkeintä on varmistaa, että näyte otetaan edustavasti ja näyte saadaan kvantitatiivisesti kerättyä suodattimelle, liuokseen tai analysaattoriin.


title: Päästömittaukset

text: Päästömittauksia tehdään usein erittäin vaativissa olosuhteissa, joissa muun muassa kylmyys, kuumuus, pölyisyys ja valaistus aiheuttavat mittaustyölle merkittäviä haasteita, eikä mittausta aina saada tehtyä standardien vaatimalla tavalla. Näiden olosuhteiden haittavaikutusten minimointi on tärkeää sekä näytteenoton luotettavuuden että myös työturvallisuuden suhteen. Edustavan päästönäytteen ottaminen vaatii näytteenoton lisäksi päästömittausprosessin kokonaisuuden hallintaa.


title: Päästömittaukset

text: Näytteenoton laadunvarmistus perustuu useaan osatekijään. Akkreditoidussa mittausmenetelmässä näytteenotossa käytetään vain jäljitetysti kalibroituja mittalaitteita. Tällöin mittalaitteista johtuva systemaattinen virhe on mahdollisimman pieni. Päästömittauslaboratorion tulee osallistua riittävän usein vertailumittauksiin, koska vertailumittausten avulla voidaan arvioida omien mittausten laatua ja saada selville mahdollisia puutteita mittausketjussa. Päästömittaajien kokemusperäinen tieto on erittäin tärkeää arvioitaessa näytteenotossa mahdollisesti tapahtuvien häiriöiden vaikutusta mittaustulokseen.


title: Together (Golden Earring)

text: Together on hollantilaisen rockyhtye Golden Earringin albumi vuodelta 1972.


title: Näytteenotto ulkoilmasta

text: Näytteenottoa ulkoilmasta tehdään, kun ilmanlaadun mittauksilla tutkitaan lähipäästöjä (esim. teollisuus ja liikenne) sekä eri maiden välistä kaukokulkeumaa. Niiden perusteella arvioidaan ilmansaasteiden vaikutuksia ihmisen terveyteen sekä päästörajoituksien vaikutuksia ilmanlaatuun. Ulkoilman laskeuma-, hiukkas- ja kaasunäytteiden avulla tutkitaan myös ilmasta maaperään ja vesistöihin tulevien aineiden kuormitusta, mm. happamoitumista.


title: Näytteenotto ulkoilmasta

text: EU- ja kansallinen lainsäädäntö edellyttää ihmiselle haitallisten ilman epäpuhtauksien mittausta kaupungeissa ja puhtailla tausta-alueilla. Myös päästöjä aiheuttavilla teollisuuslaitoksilla on ympäristölupiin liittyviä ilmanlaadun mittaus- ja raportointivelvoitteita. Näitä epäpuhtauksia ovat kaasumaiset yhdisteet (rikkidioksidi, typen oksidit, otsoni, elohopea, bentseeni ja haihtuvat orgaaniset yhdisteet), hengitettävien hiukkasten ja pienhiukkasten pitoisuudet ilmassa, sekä hiukkasissa ja laskeumassa olevat aineet, mm. raskasmetallit ja polysykliset aromaattiset hiilivedyt. Hengitettävien hiukkasten pitoisuudet kohoavat Suomen kaupunkialueilla keväisin katupölyn vuoksi. Raskasmetallipitoisuudet ovat korkeimmillaan kaivos- ja tehdasalueiden ympäristöissä. Haihtuvia orgaanisia yhdisteitä ja PAH-yhdisteitä vapautuu ilmaan mm. teollisuuden ja liikenteen päästöissä ja myös kotitalouksien puunpolton vaikutuksesta.


title: Näytteenotto ulkoilmasta

text: Hiukkasten ja kaasujen näytteenoton mittausepävarmuuteen vaikuttavat virtausmittauksen epätarkkuus, suodatinmateriaalin puhtaus ja tasalaatuisuus, keruuhäviöt sekä mahdollinen kontaminaatio näytteen käsittelyn, kuljetuksen ja keruun aikana. Laskeuman näytteenoton epävarmuuteen vaikuttavat mm. keruutehokkuus, näytteen ja siitä määritettävien yhdisteiden haihtuminen sekä näytteen mahdollinen kontaminaatio.


title: Runnymede

text: Runnymede on tulvaniitty Britanniassa Surreyssa Thamesjoen varrella. Siellä Magna Carta vahvistettiin sinetillä. Läheinen Runnymeden borough on saanut siitä nimensä.


title: Moontan

text: Moontan on hollantilaisen rockyhtye Golden Earringin albumi vuodelta 1973.


title: Switch (Golden Earringin albumi)

text: Switch on hollantilaisen rockyhtye Golden Earringin albumi vuodelta 1975.


title: Human Emotions

text: Human Emotions on yhdysvaltalaisen countrymuusikko David Allan Coen levy vuodelta 1978.


title: Tuntematon, nainen, 2009-349701

text: Tuntematon, nainen, 2009-349701 ("Okänd, kvinna 2009-349701") on Anna Odellin lyhytelokuva, jonka tekemisen yhteydessä hän nousi julkisuuteen 2009. Se oli hänen taideopiskelunsa lopputyö, jossa hän itse näytteli mieleltään häiriintynyttä eräällä sillalla Tukholman alueella. Paikalle soitettiin poliisit, ja Odell vietiin St. Göranin psykiatriseen sairaalaan. Neljä poliisia ja viisi hoitajaa kantoi Odellin sänkyyn, jossa hänet sidottiin lepositeillä. Housut vedettiin kinttuihin ja piikin sisältö ruiskutettiin suoneen. Seuraavana päivänä Odell kertoi näytelleensä mielipuolisuuskohtauksen.


title: Tuntematon, nainen, 2009-349701

text: Hän joutui asiasta oikeuteen ja sai 50 päivän päiväsakot, lieventävänä asianhaarana se, että hän ei ollut tehnyt tekoaan rikollisessa tarkoituksessa. Filmissä hän esitti uudelleen omaa mielialaromahdustaan vuodelta 1995 ja kuvasi, millaiset valtarakenteet mielenterveyden ongelmien käsittelyssä on terveydenhuollossa ja ruotsalaisen yhteiskunnan näkemyksissä.


title: Tuntematon, nainen, 2009-349701

text: Yksi elokuvan tarkoitusperä oli arvostella psykiatriaa ja sitä, kuka voi tietää ja arvioida toisen ihmisen tilanteen niin hyvin, että voi päättää, miten ihmistä mielenterveyden ongelmissa voi auttaa. Odell ei valittanut oikeuden tuomiosta.


title: Spectrum VII

text: Spectrum VII on David Allan Coen levy vuodelta 1979.


title: Buckstone County Prison

text: Buckstone County Prison on David Allan Coen soundtrack-levy vuodelta 1978.


title: Compass Point

text: Compass Point on David Allan Coen levy vuodelta 1979.


title: Vesa Hätilä

text: Vesa Pekka Hätilä (s. 22. joulukuuta 1969 Rauma) on suomalainen uransa lopettanut jalkapallotuomari.


title: Vesa Hätilä

text: Hätilä aloitti tuomariuransa 1994. Hän tuomitsi Veikkausliigassa 138 ottelua vuosina 2005–2014. Viimeisellä kaudellaan 2015 hän tuomitsi Ykkösen ja Kakkosen otteluita. Hätilä tuomitsi 2007 Suomen Cupin finaalin Tampere United - FC Honka ja 2010 Liigacupin loppuottelun FC Honka - JJK Jyväskylä.


title: Vesa Hätilä

text: Hätilä on koulutukseltaan tietotekniikan diplomi-insinööri. Hänen diplomityönsä "Yrityksen sähkohankinnan kustannusoptimointi" hyväksyttiin Tampereen teknillisen yliopiston laitoksella vuonna 1996. Hätilä aloitti vuonna 2014 Koillis-Satakunnan Sähkö Oy:n toimitusjohtajana. Syksyllä 2017 Hätilä siirtyi Seinäjoen Energia Oy:n toimitusjohtajaksi.


title: HMS Nubian (F131)

text: HMS Nubian (viirinumero F131) oli Britannian Kuninkaallisen laivaston vuonna 1962 palvelukseen otettu Tribal-luokan fregatti. Se tuhoutui maalilaivana vuonna 1987.


title: HMS Nubian (F131)

text: Alus tilattiin Portsmouthin laivastontelakalta. Sen köli laskettiin 7. syyskuuta 1959 ja alus laskettiin vesille 6. syyskuuta 1960 kumminaan vara-amiraali Sir Deric Holland Martinin puoliso Lady Holland Martin. Amiraali oli ollut toisessa maailmansodassa saman nimisen aluksen päällikkönä ansaitessaan DSO:n. Alus otettiin palvelukseen 9. lokakuuta 1962 ensimmäisenä päällikkönään Ian W. Jamieson.


title: HMS Nubian (F131)

text: Alus siirrettiin reserviin 1979 ja se sijoitettiin poistolistalle elokuussa 1981. Alusta käytettiin palveluksessa jatkavien luokan alusten varaosina. Se siirrettiin 23. syyskuuta 1982 Portsmouthiin, jossa käyttökelpoiset osat ja laitteet irrotettiin. Kolmen palvelusta jatkaneen aluksen tultua myydyksi Indonesialle aluksen säilytystarve päättyi. Hylky upotettiin maalilaivana Pohjois-Atlantilla 27. toukokuuta 1987.


title: HMS Gurkha (F122)

text: HMS Gurkha (viirinumero F122) oli Britannian Kuninkaallisen laivaston vuonna 1963 palvelukseen otettu Tribal-luokan fregatti. Se myytiin Indoesialle 1984.


title: HMS Gurkha (F122)

text: Alus tilattiin Woolstonista Southamptonista John I. Thornycroft and Companyltä. Sen köli laskettiin 3. marraskuuta 1958 ja alus laskettiin vesille 11. heinäkuuta 1960 kello 13.36 kumminaan Amiraliteetin ensimmäisen merilordin puoliso Lady Carrington. Vesillelaskutilaisuuteen osallistui Nepalin kruununprinssi Birenra Bir Bikram Shah Devi sekä Gurkha prikaatin upseerikunta. Alus otettiin palvelukseen 13. helmikuuta 1963 päällikkönään Lewis, J.


title: HMS Gurkha (F122)

text: Alus poistettiin palveluksesta 30. maaliskuuta 1984 ja se myytiin Indonesialle, joka liitti sen 16. lokakuuta 1985 muutostöiden jälkeen laivastoonsa nimellä "KRI Wilhelmus Zakarias Yohannes". Alus poistettiin palveluksesta 2000.


title: Anutha Zone

text: Anutha Zone on Dr. Johnin levy vuodelta 1998.


title: Chrysobalanaceae

text: Chrysobalanaceae on trooppinen kasviheimo, joka kuuluu koppisiemenisten Malpighiales-lahkoon. Heimon suomeksi nimettyjä edustajia ovat kultaluumu ("Chrysobalanus icaco"), marantti eli maranttipuu ("Maranthes goetzeniana") ja mobolat ("Parinari").


title: Chrysobalanaceae

text: Heimon kasvit ovat puita tai pensaita, joiden siemenissä on eräitä tyydyttämättömiä rasvahappoja. Rungossa on usein punaista nestettä, ja oksat ovat hyvin korkkihuokosellisia. Puuaines on hyvin kovaa ja piipitoista, siinä on piidioksidijyväsiä. Nivelten sisärakenteessa on viisi lehtiaukkoa, joista erkaantuu kustakin viisi johtojännettä. Lehdet ovat usein kahdessa rivissä, usein melko lyhytruotisia, ja lavan alapinnalla on usein litteitä rauhasia erityisesti tyven lähellä. Ruoti on vaihtelevissa määrin turvonnut toisesta tai molemmista päistään. Lapa on tavallisesti ehytlaitainen, ja lehti on tavallisesti korvakkeeton; varhain karisevat korvakkeet ovat pitkiä. Kukintotyyppi vaihtelee, kukat ovat miltei aina vastakohtaisia. Pohjus on maljamainen hypanthium. Joskus teriö puuttuu, ja heteitä on tavallisesti vähintään viisi ja ne ulottuvat pitkälle ulos kukasta; uloimmat heteet ovat parhaiten kehittyneitä, ja palhot ovat joskus yhteenkasvaneita. Emilehdistä tavallisesti vain yksi on kehittynyt ja sikiäin on tavallisesti yksilokeroinen; joskus toimivia emejä on kolme. Emi sijaitsee usein hypanthiumin toisella laidalla ja vartalo on enemmän tai vähemmän sen tyveen kiinnittyvä eli gynobaasinen. Luotti on tavallisesti pistemäinen, harvoin kolmiliuskainen. Siemenaiheet ovat pystyjä ja kiinnittyvät pohjaistukkaan. Hedelmä on keskikokoinen tai kookas yksisiemeninen luumarja, jonka seinän sisäkerros on tavallisesti tiheäkarvainen.


title: Chrysobalanaceae

text: Chrysobalanaceae-kasvit ovat levinneet kaikkialle tropiikkiin, erityisesti kuitenkin Amerikkaan.


title: Chrysobalanaceae

text: Heimossa on 17 sukua ja 460 lajia. Runsaslajisimmat suvut ovat "Licania" (170 lajia), "Hirtella" (105 lajia), "Couepia" (70 lajia) ja mobolat ("Parinari", 45 lajia). Aikaisemmin heimo on liitetty ruusukasvien (Rosaceae) yhteyteen, sillä joidenkin lajien kukat muistuttavat kirsikoiden tai luumujen (molemmat kuuluvat samaan sukuun "Prunus") kukkia.


title: Chrysobalanaceae

text: Suvut:


title: Duke Elegant

text: Duke Elegant on Dr. Johnin levy vuodelta 1999.


title: Starr

text: Starr on muun muassa seuraavien henkilöiden sukunimi:


title: Funky New Orleans

text: Funky New Orleans on Dr. Johnin levy vuodelta 2000.


title: Hääkuvaus

text: Hääkuvaus tarkoittaa häihin liittyvää video- tai valokuvausta.


title: Hääkuvaus

text: Häävideo on hääpäivästä tehtävä videotuotanto. Häävideosta käytetään myös nimitystä hääelokuva. Häävideoiden suosio alkoi 1960-luvulla 8 mm:n filmikameran tultua saataville. Monelle häävideo tuo mieleen 1980-luvun VHS-kameroilla kuvatut taltioinnit, joita harvoin edes leikattiin. Usein häävideokuvaus oli hääparin sukulaisten tai ystävien vastuulla.


title: Hääkuvaus

text: Ammattilaisten tekeminä häävideot leikataan sujuviksi, ja muutaman minuutin koostevideot ovat suosiossa. Lyhyet koostevideot sopivat hyvin mm. hääpäivän jakamiseen sosiaalisen median välityksellä. Pidemmät videot taas sisältävät yleensä hääpäivän puheet ja ohjelman kokonaisuudessaan.


title: Hääkuvaus

text: Dokumentaarinen hääkuvaus on hääpäivän taltioimista aamun valmisteluista illan viimeisiin ohjelmanumeroihin asti. Tyylisuunta on saanut alkunsa USA:ssa 1970-1980 luvuilla, kun valokuvajournalistit alkoivat kuvaamaan häitä. Aikaisemmin häät kuvattiin niin, että lähes kaikki tilanteet ja asennot olivat lavastettuja. Dokumentaarisen hääkuvauksen ideana on, että kaikki tilanteet kuvataan aitoina ja sellaisina kuin ne tapahtuvatkin. Tilanteiden lisäksi dokumentaariseen hääkuvaukseen liittyy hääpotrettien sekä yksityiskohtien kuvaamista.


title: Hääkuvaus

text: Dokumentaarista hääkuvausta on tehty Suomessa 1990 luvulta lähtien.


title: Mutta rakkauteni ei kuole koskaan

text: Mutta rakkauteni ei kuole koskaan () on vuonna 1913 valmistunut italialainen mykkäelokuva. Mario Caserinin ohjaaman melodraaman pääosia esittävät Lyda Borelli ja Mario Bonnard. Elokuva oli suuri menestys Italiassa ja ulkomailla. Se käynnisti Lyda Borellin uran aikansa suosituimpana elokuvadiivana.


title: Mutta rakkauteni ei kuole koskaan

text: Ylellistä elämää viettävä nuori seikkailija Moise Stahr tavoittelee Wallensteinin suurherttuakunnan sotilaskomentajan Julius Holbeinin tytärtä Elsaa. Hänen todellinen tarkoituksensa on varastaa suurherttuakunnan linnoitussuunnitelmat. Varkauden paljastuttua Holbein tekee itsemurhan ja Stahrin apuriksi syytetty Elsa pakenee Rivieralle, jossa hän alkaa esiintyä Diana Cadoleur -nimisenä näyttelijänä ja laulajattarena. Elsa rakastuu alakuloiseen nuorukaiseen, joka todellisuudessa on Wallensteinin suurherttuan poika, prinssi Maximilian. Paikalle ilmestyvä Stahr yrittää jälleen vietellä Elsan ja uhkaa paljastaa tämän henkilöllisyyden suurherttualle. Maximilian kutsutaan kotiin, ja Elsa astuu viimeisen kerran näyttämölle juotuaan sitä ennen myrkkyä. Elsa menehtyy rakastajansa syliin ja kuiskaa hänelle viimeiset sanansa: ”Mutta rakkauteni ei kuole!”


title: Mutta rakkauteni ei kuole koskaan

text: Torinolaisen Gloria Filmin tuottama "Mutta rakkauteni ei kuole koskaan" on Giovanni Pastronen "Cabirian" (1914) ohella Italian mykkäelokuvan kultakauden kuuluisin teos ja ohjaaja Mario Caserinin ensimmäinen merkittävä melodraama. Se on dekadentti intohimodraama, jonka teemana on Lyda Borellin esittämän femme fatalen hallitsematon, miehiä tuhoava seksuaalisuus. Borellin ekspressionistisesti tyyliteltyä näyttelijäsuoritusta ja äärimmilleen viritettyä juonta korostavat taitava kameratyö sekä yläluokkaiseen ympäristöön sijoitettu hienostunut lavastus ja puvustus.


title: Mutta rakkauteni ei kuole koskaan

text: Elokuva oli suuri arvostelu- ja yleisömenestys sekä Italiassa että ulkomailla. Se teki Lyda Borellista aikansa suosituimman elokuvadiivan ja synnytti lukuisia jäljitelmiä aina 1920-luvulle saakka. Wladimiro Apolloni ohjasi elokuvasta Mario Bonnardin tähdittämän uusintaversion "L’amor mio non muore" vuonna 1921. Samanniminen Giuseppe Amaton elokuva vuodelta 1938 perustuu kokonaan eri tarinaan.


title: Mutta rakkauteni ei kuole koskaan

text: Lyda Borellin elokuvia esitettiin aikanaan myös Suomessa, mutta niiden suomenkielisistä nimistä ei useinkaan voi päätellä alkuperäisteosta. Juonikuvauksen perusteella kyseessä voi olla Helsingissä tammikuussa 1915 näytetty "Lemmen ja kuoleman karkelo". Myöhemmin elokuvaa on esitetty elokuvateatteri Orionissa nimellä "Mutta rakkauteni ei kuole koskaan".


title: Mutta rakkauteni ei kuole koskaan

text: "Mutta rakkauteni ei kuole koskaan" on restauroitu vuonna 2013 Italian elokuva-arkistossa säilyneen alkuperäisnegatiivin pohjalta. Torinon kansallisen elokuvamuseon ja Bolognan elokuva-arkiston tuottama mustavalkoinen 78 minuutin pituinen versio sisältää Italian elokuvasensuurin aikanaan poistaman suudelman ja elokuvan aistillisen loppuhuipennuksen. DVD:llä julkaistu elokuva on varustettu myös englanninkielisellä tekstityksellä.


title: Resnais, Beefheart & Aalto

text: Resnais, Beefheart & Aalto on suomalaisen rap-artisti Paperi T:n toinen single hänen ensimmäiseltä sooloalbumiltaan Malarian pelko. Singlen julkaisi 6. helmikuuta 2015 Universal Music. Kappaleen on tuottanut Kalifornia-Keke. Se nousi Suomen virallisen latauslistan sijalle 30.


title: Resnais, Beefheart & Aalto

text: Kappaleeseen tehtiin musiikkivideo, jonka ohjasi Olli Koivula.


title: Damien Chazelle

text: Damien Sayre Chazelle (s. 19. tammikuuta 1985 Providence, Rhode Island) on yhdysvaltalainen Oscar-palkittu elokuvaohjaaja ja käsikirjoittaja. Hänestä tuli historian nuorin parhaan ohjauksen Oscarin saanut, kun hänet palkittiin elokuvastaan "La La Land" (2016).


title: Damien Chazelle

text: Damien Chazelle syntyi 19. tammikuuta 1985 Providencessa, Rhode Islandissa. Hänen äitinsä Celia on yhdysvaltalainen kirjailija ja isänsä Bernard ranskalainen tietojenkäsittelytieteilijä. Chazelle valmistui vuonna 2007 Harvardista, missä hän opiskeli elokuvantekoa kuvataiteiden ja ympäristötieteiden osastolla.


title: Damien Chazelle

text: Chazellen ensimmäinen elokuva "Guy and Madeline on a Park Bench" (2009) oli alun perin osa hänen yliopiston lopputyötään. Hyvin pienellä budjetilla tehty elokuva on Chazellen kirjoittama, leikkaama ja tuottama jazz-musikaali.


title: Damien Chazelle

text: Vuonna 2013 Chazelle julkaisi lyhytelokuvan "Whiplash", josta hän sai Sundancen elokuvajuhlien lyhytelokuvapalkinnon. Samana vuonna hän käsikirjoitti trillerin "Grand Piano" ja kauhuelokuvan "".


title: Damien Chazelle

text: Vuonna 2014 Chazelle laajensi "Whiplashin" kokopitkäksi elokuvaksi, jonka hän käsikirjoitti ja ohjasi. Elokuva kertoo vaativasta musiikinopettajasta ja hänen kunnianhimoisesta oppilaastaan. Sille myönnettiin kolme Oscaria. Chazelle itse sai henkilökohtaisen Ocsar-ehdokkuuden parhaasta sovitetusta käsikirjoituksesta. Hän sai myös Film Independent Spirit Awards -ehdokkuuden parhaasta ohjauksesta.


title: Damien Chazelle

text: Chazelle oli mukana käsikirjoittamassa vuoden 2016 elokuvaa "10 Cloverfield Lane".


title: Damien Chazelle

text: Chazelle ohjasi ja käsikirjoitti elokuvan "La La Land" (2016). Romanttisen musikaalin pääosissa ovat Ryan Gosling ja Emma Stone. Elokuva voitti Toronton elokuvajuhlien yleisöpalkinnon 2016. Tammikuussa 2017 sille myönnettiin seitsemän Golden Globe -palkintoa, joista Chazellelle parhaasta ohjauksesta ja käsikirjoituksesta. Chazelle voitti elokuvasta parhaan ohjauksen Oscar-palkinnon helmikuussa 2017.


title: Damien Chazelle

text: Chazelle on naimisissa ohjaaja-tuottaja Jasmine McGladen kanssa, jonka hän tapasi Harvardissa opiskellessaan.


title: Gugu Mbatha-Raw

text: Gugulethu Sophia Mbatha-Raw (s. 21. huhtikuuta 1983 Oxford, Oxfordshire, Englanti) on englantilainen näyttelijä. Hänet tunnetaan muun muassa rooleistaan Dido Elizabeth Bellenä elokuvassa "Belle", Plumettena elokuvassa "Beauty and the Beast – Kaunotar ja hirviö" sekä televisiosarjoissa "Kosketus" ja "Black Mirror".


title: Gugu Mbatha-Raw

text: Mbatha-Raw syntyi Oxfordissa eteläafrikkalaiselle lääkärille Patrick Mbathalle ja englantilaiselle sairaanhoitajalle Anne Raw’lle. Hänen etunimensä on lyhenne xhosan kielen sanasta ”igugu lethu”, joka tarkoittaa ”ylpeyttä”.


title: Gugu Mbatha-Raw

text: Mbatha-Raw varttui Witneyssä, jossa hän kävi Henry Box Schoolia. Hän kiinnostui näyttelemisestä jo nuorella iällä ja oli mukana National Youth Theatressa. Hän opiskeli myös tanssia Marsh Tompsett School of Dancessa. Vuonna 2001 Mbatha-Raw muutti Lontooseen opiskelemaan teatterikouluun Royal Academy of Dramatic Art.


title: Gugu Mbatha-Raw

text: Mbatha-Raw’n ura alkoi teatterista, jossa hän näytteli muun muassa Juliaa näytelmässä "Romeo ja Julia" vuonna 2005. Hänen läpimurtonsa oli Ofelian rooli "Hamletissa", jossa nimiroolin näytteli Jude Law. Näytelmää esitettiin sekä West Endissä että Broadwaylla vuosina 2009–2010. Mbatha-Raw sai laajempaa tunnettavuutta pienissä rooleissa brittiläisissä televisiosarjoissa, kuten "Doctor Who" ja "Bad Girls". Sittemmin hän on esiintynyt televisiossa isommissa rooleissa esimerkiksi amerikkalaisen Fox-yhtiön sarjassa "Kosketus" 2012–2013.


title: Gugu Mbatha-Raw

text: Läpimurtonsa valkokankaalla Mbatha-Raw teki vuonna 2013, jolloin hän esiintyi pääosassa Toronton elokuvajuhlilla ensi-iltansa saaneessa elokuvassa "Belle". Hän sai roolistaan muun muassa Satellite Award -ehdokkuuden. Vuonna 2014 Mbatha-Raw näytteli naispääosaa elokuvassa "Beyond the Lights". Vuoden 2015 Bafta-palkintogaalassa hän oli ehdokkaana vuoden nousevaksi tähdeksi.


title: Gugu Mbatha-Raw

text: Vuonna 2017 Mbatha-Raw näytteli Plumettea musikaalielokuvassa "Kaunotar ja hirviö".


title: Cassard

text: Cassard voi tarkoittaa seuraavia:


title: Just Like You

text: Just Like You voi tarkoittaa ainakin seuraavia:


title: Taiwanin oppilaskoti

text: Taiwanin suomalainen oppilaskoti toimi Taiwanin Taichungin kaupungissa vuosina 1968–1997 amerikkalaiseen Morrison Academy -nimisen koulun yhteydessä. Oppilaskoti oli Taiwanissa lähetystyössä olevien Suomen Lähetysseuran lähetystyöntekijöiden lasten asuinpaikka heidän koulunkäyntinsä ajan.


title: Taiwanin oppilaskoti

text: Suomen Lähetysseura (SLS) aloitti lähetystyön Taiwanissa vuonna 1956. Ensimmäinen lapsiperhe lähetettiin sinne vuonna 1959 ja ensimmäinen lapsi tuli kouluikään vuonna 1963. Hänet sijoitettiin Taichungin kaupungissa toimineeseen amerikkalaiseen Morrison Academy -nimiseen kouluun, joka oli perustettu vuonna 1952. Vuoteen 1965 tultaessa SLS:n työntekijöiden lapsia koulussa oli neljä, ja he asuivat koulun oppilasasuntolassa.


title: Taiwanin oppilaskoti

text: Vuodesta 1965 lähtien suomalaisten lähetystyöntekijöiden kouluoloja ryhdyttiin lähetyskentällä pohtimaan vakavasti. Vaihtoehtoja olivat oma suomalainen koulu tai koulun käyminen Morrisonissa siten, että suomalaisille lapsille rakennettaisiin oma oppilaskoti.


title: Taiwanin oppilaskoti

text: Lähetyskentän hallintokunta päätyi siihen ratkaisuun, että lapset kävisivät koulua Morrisonissa ja asuisivat suomalaisessa oppilaskodissa.


title: Taiwanin oppilaskoti

text: Oppilaskotitoiminta alkoi vuokratiloissa syksyllä 1968. Tilat olivat pienet, mutta jokaiselle kuudelle oppilaalle oli oma huone, ja koulukin oli vain muutaman minuutin kävelymatkan päässä. Niinpä lounaalle tultiin koulusta oppilaskodin puolelle.Syksyllä 1970 oppilaskodin hoitajaksi tuli kansakoulunopettaja Pirjo Lahti. Hänen aikanaan 1970-luvun alussa Morrison joutui siirtämään kampuksensa uuden asemakaavan vuoksi silloisen kaupungin ulkopuolelle, ja oppilaskoti joutui siirtymään uusiin vuokratiloihin, joista oli koululle noin viiden kilometrin matka.


title: Taiwanin oppilaskoti

text: Kentällä päädyttiin koulun ehdotuksen mukaisesti siihen, että suomalaiset rakentaisivat oman oppilaskodin omalle tontilleen koulun kampuksen alueelle. Ratkaisun eräänä etuna oli se, että koulu vartioi kampusta, mikä oli suuri etu maassa, jossa varkaudet olivat erittäin yleisiä.


title: Taiwanin oppilaskoti

text: Oppilaskodin toimiessa vielä vuokratiloissa sen hoitajiksi saapui opettajapariskunta Seppo ja Marja-Liisa Salko. Salkot saapuivat Taiwaniin syksyllä 1971, aluksi he kävivät noin vuoden ajan kielikoulua. Lahti jatkoi oppilaskodin hoitajana. Salkot aloittivat työnsä syksyllä 1972, ja Lahti siirtyi muihin tehtäviin Taiwanissa.


title: Taiwanin oppilaskoti

text: Lähetyskentän hallintokunta osti Morrisonilta kotia varten kolmionmuotoisen tontin, joka oli kampuksen laidalla opettajakunnalle varatun alueen kyljessä. Oppilaskodin suunnittelussa käännyttiin muun muassa Swakopmundin suomalaisen koulun johtajan puoleen. Kirjeitse saatiinkin muutamia suosituksia opettaja Juhani Olanterältä Namibiasta.


title: Taiwanin oppilaskoti

text: Taloon tuli muun muassa suomalainen sauna, erilliset pesuhuoneet tytöille ja pojille, sekä näiden tilojen viereen lapsille leikkihuone. Myöhemmin poikien pesuhuone muutettiin pianohuoneeksi, johon oli pääsy leikkihuoneesta käsin. Talon rakennustöissä oli mutkia: asemakaavaan oli tulossa muutos heinäkuussa 1973, ja vain tuohon mennessä vesikattoon edenneet rakennukset sai rakentaa valmiiksi. SLS:n päätös rakentamisesta tehtiin vasta 25. huhtikuuta 1973, ja rakentaminen aloitettiin 7. toukokuuta 1973.


title: Taiwanin oppilaskoti

text: Byrokratia oli monimutkaista, ja lisäksi Salko puhui mandariinikiinaa, kun taas rakennustyöläiset puhuivat taiwanin murretta. Asemakaavan vuoksi jouduttiin anomaan poikkeuslupaa, ja lopulta vielä urakoitsija ajautui pelivelkoihin ja jätti urakan kesken. Talo saatiin kuitenkin rakennettua niin, että siihen voitiin muuttaa 15. joulukuuta 1973.


title: Taiwanin oppilaskoti

text: Vuonna 1978 tilat kävivät pieniksi, ja niinpä pihapiirissä olleeseen varastorakennukseen rakennettiin kesällä kaksi lisähuonetta, joissa asui lähinnä lukiolaisia, pojat ja tytöt vuorovuosina.


title: Taiwanin oppilaskoti

text: Vuosina 1968–1985 oppilaskodissa oli yhteensä neljä henkilöä vakituisina työntekijöinä:


title: Taiwanin oppilaskoti

text: Samana aikana oli myös tilapäisisä työntekijöitä, yhteensä viisi eri henkilöä, joista 1970–1972 yksi sekä 1975–1976 ja 1980–1981 kaksi työntekijää.


title: Taiwanin oppilaskoti

text: Vuosina 1985–1997 kaikki työntekijät olivat päätoimisia, yhteensä heitä oli 13 eri henkilöä:


title: Taiwanin oppilaskoti

text: Vuonna 1973 käyttöön otetussa oppilaskodissa vallitsi Ijäksen mukaan ilmapiiri, joka vastasi normaalia kotia. Kodinomaisuus ilmeni kodin tekstiileissä, kukissa sekä siinä, ettei oppilaskodissa ollut minkäänlaisia kirjoitettuja sääntöjä.


title: Taiwanin oppilaskoti

text: Eräs tärkeimmistä tehtävistä Salkojen aikana oli suomalaisuuden ylläpitäminen. Tässä auttoi muun muassa se, että oppilaskotilaisilla oli ”oma, yhteinen mummi”, joka vieraili kodissa kaksi kertaa, ensin kolme kuukautta keväällä 1974 ja sitten koko lukuvuoden 1976–1977.


title: Taiwanin oppilaskoti

text: Oppilaiden lukumäärä vaihteli vuoden 1969 syksyn neljästä oppilaasta vuoden 1978 syksyn 22 oppilaaseen. Ikähaitari oli 5–19 vuotta. Oppilaskodissa oli yleensä myös kaksi kiinalaista apulaista. Toisen tehtävä oli siivous, toisen ruuanlaitto.


title: Taiwanin oppilaskoti

text: Ijäksen opinnäytetyössä oli ”mummin” muistiinmerkitsemä oppilaskodin ”työjärjestys” vuodelta 1976. Aamupalan valmistus alkoi kello 6.30 ja oppilaiden aamuherätys oli seitsemältä. Vajaan puolen tunnin kuluttua oli aamuvirsi ja aamuhartaus, ruokarukous ja aamiainen. Oppilaat pesivät kätensä ja harjasivat hiuksensa ja riensivät kouluun. Apulaiset tekivät keittiötöitä, työntekijät sijasivat vuoteet ja laittoivat kodin kuntoon, pesivät pyykkiä ja tekivät muita kotitöitä. Kodin miestyöntekijä teki joko kirjallisia tai remonttitöitä. Koululaiset tulivat apulaisen valmistamalle kiinalaiselle lounaalle kello 11.30. Apulaisten siesta oli ruokailun jälkeen. Työntekijät joivat päiväkahvit kello 14 ja tunnin päästä lapset palasivat koulusta. Välipalan jälkeen he keksivät ajankulua, tekivät kotitehtävät ja soittoharjoitukset, askartelivat tai leikkivät. Suomalainen päivällinen syötiin kello 17.30, jonka jälkeen lapset palasivat omiin touhuihinsa. Apulaisten työpäivä oli ohi kello 18. Pimeää tuli jo kello 19, joten lapset kokoontuivat olohuoneeseen, josta vuoro-iltoina aloittavat tytöt ja vuoro-iltoina pojat iltasuihkuun menon. Suihkun jälkeen kuunneltiin iltalukua, veisattiin iltavirsi ja luettiin iltarukous. Iltapala syötiin ennen yhteistä iltahetkeä tai sen jälkeen. Talon yöhiljaisuus alkoi kello 21.


title: Taiwanin oppilaskoti

text: Vuosina 1968–1970 opetustoiminta vaikutti olleen vaatimatonta. Suomen historian, maantiedon ja äidinkielen opetusta annettiin tunti neljänä päivänä viikossa. Joka ilta luettiin ääneen suomenkielisiä satuja ja nuortenkirjoja, sekä pidettiin yhteinen iltahartaus ennen pienimpien nukkumaanmenoa. Lisäksi viikko-ohjelmassa oli yhtenä päivänä laulutuokio, laulettiin suomalaisia lasten- ja kansalauluja. Toisena päivänä oli samassa kaupungissa asuvien kiinankieltä opiskelevien suomalaisten lähettien järjestämää ilta-ohjelmaa ja torstaisin oli hupi-ilta, joka sisälsi leikkiä, lauluja ja kilpailuja.


title: Taiwanin oppilaskoti

text: Vanhemmat oppilaat tutustuivat Aleksis Kiven "Seitsemään veljekseen", pienemmille oli askartelua, satuja, laulua ja lukemista. Toimintaa haittasi kirjojen puute, sillä käytettävissä olivat vain oppilaskodin silloisen hoitajan omat kirjat kansa- ja oppikoulun ajalta.


title: Taiwanin oppilaskoti

text: Vuosina 1970–1972 opetus lienee ollut yhtä vaatimatonta kuin aikaisemminkin, arkistoituja tietoja ei ole säilynyt. Suomen historian oppitunteja yritettiin, mutta vanhemmat oppilaat eivät olleet kiinnostuneita tästä aiheesta. Nuoremmille lapsille luettiin satuja. Liputuspäivät kodissa huomioitiin.


title: Taiwanin oppilaskoti

text: Vuosina 1972–1980 saatiin käyttöön suomalaisia peruskoulun oppikirjoja. Aluksi suomalainen opetus tapahtui lauantaisin, silloin kun ei ollut niin sanottua kotiviikonloppua eli ei matkustettu kotiin, mutta vuodesta 1978 alkaen oli Morrisonin koulun kanssa päädytty sellaiseen järjestelyyn, että ala-asteen (elementary school) ja keskikoulun (middle school) oppilaiden suomenkielinen opetus pidettiin koulupäivien aikana. Keskikoulussa opetus annettiin valinnaisaineiden tunteina, joskaan suomalaislapsilla ei tässä asiassa ollut mitään valinnanvaraa.


title: Taiwanin oppilaskoti

text: Morrisonin koulun lukioluokilla oli kaksi pakollista yhteiskunnallista ainetta, US History ja ”United States Government and Life”. Vuonna 1979 Morrisonin kanssa päädyttiin sellaiseen järjestelyyn, että suomalaisille vain toinen näistä oli pakollinen, ja toisen tilalla opiskeltiin Suomen historian kurssi 160 tunnin mittaisena. Kurssi suoritettiin Hämeenlinnan kaupungin Kaurialan lukioon.


title: Taiwanin oppilaskoti

text: Ruotsin kielen opetus aloitettiin lukuvuonna 1975–1976. Oppimateriaalit tilattiin Suomesta. Syksystä 1978 lähtien Suomenruotsalaisen Vapaakirkon lähetti antoi ruotsin kielen opetusta. Oppikirjat saatiin Suomesta.


title: Taiwanin oppilaskoti

text: Muita oppiaineita olivat maantieto, ympäristöoppi ja kansalaistaito. Oppikirjoina olivat muun muassa Lappalaisen teos "Perusmaantieto" ja Lappalaisen ja muoden kirja "Kansalaistaito ja ympäristöoppi 3–4".


title: Taiwanin oppilaskoti

text: Vuonna 1973 Suomen lähetysneuvosto, johon myös SLS kuuluu, teki Suomen Opetusministeriölle aloitteen siitä, että valtio tukisi taloudellisesti lähetystyössä olevien suomalaisten oppivelvollisuusikäisten lasten koulutusta. Vuoden 1974 aikana Opetusministeriö ilmoittikin varanneensa tähän tarkoitukseen harkinnanvaraista tukea, ja vuonna 1977 ministeriö antoiulkosuomalaisten lasten koulunkäynnin tukemista koskevat ohjeet. SLS lähetti ensimmäisen toiminta-avustushakemuksensa vuonna 1976, jonka tuloksena se sai lukuvuodelle 1976–1977 80 000 mk avustusta koulutuksen järjestämiseen ulkosuomalaisille lapsille Namibiassa, Etiopiassa ja Taiwanissa. Tämän jälkeen toiminta-avustusta anottiin vuosittain. Avustusta annettiin täydentävään opetukseen suomen tai ruotsin kielessä sekä opettajien tuntipalkkoihin, oppimateriaaleihin, oppimateriaalien kuljetuskustannuksiin sekä muihin kustannuksiin.


title: Taiwanin oppilaskoti

text: Oppilaskodin asukkaiden jatko-opiskelumahdollisuuksia Suomessa selvitettiin vuoden 1979 syksyllä. Helsingin yliopisto totesi, että Morrisonin myöntämän "high school diploman" perusteella se ei myöntäisi opiskeluoikeutta, vaan Morrisonin käyneiden oppilaiden oli tultava ensiksi hyväksytyksi johonkin sellaiseen ulkomaiseen yliopistoon tai korkeakouluun, jossa oli mahdollista suorittaa tohtorin tutkinto. Tällöin oppilas voisi pyrkiä Helsingin yliopistoon ulkomaalaiskiintiöstä. Muiden suomalaisten korkeakoulujen kohdalla tilanne oli se, että joka korkeakoululla oli omat sääntönsä tässä asiassa. Vuoteen 1987 mennessä valmistuneista 17 oppilaasta kuusi opiskeli tuolloin jossain suomalaisessa korkeakoulussa, neljä opiskeli tai oli valmistunut opistotason laitoksesta Suomessa, ja kaksi opiskeli Yhdysvalloissa. Kaksi entistä oppilasta oli lähtenyt itse Taiwaniin lähetystyöhön.


title: Taiwanin oppilaskoti

text: Morrison Academyn musiikinopettajat kykenivät opettamaan lähes kaikkien soittimen soittoa. Oppilaskodin asukkaista monet harrastivat soittamista. Useat soittivat sekä pianoa että jotain muuta soitinta. Vuonna 1978 pianoa soitti 14 oppilaskotilaista, ja parhaimmillaan kodilla oli kolme pianoa harjoittelua varten.


title: Taiwanin oppilaskoti

text: Muita soittimia olivat muun uassa viulu, sello, huilu, klarinetti, oboe, trumpetti, saksofoni ja baritonitorvi. Silloin, kun soittajia oli useampia, toimi koulukodissa oma orkesteri. Se esiintyi lähinnä oppilaskodin joulu- ja kevätjuhlissa sekä joissakin Morrisonin koulun tilaisuuksissa. Morrisonilla oli useampia orkestereita ja puhallinsoittokuntia, joissa koulukotilaiset soittivat, sekä myös kuoroja, joissa monet lauloivat.


title: Taiwanin oppilaskoti

text: Morrisonilla oli keskikoulusta lähtien mahdollista harrastaa urheilua. Lajeja olivat muun muassa jalkapallo, koripallo ja yleisurheilu. Harjoitukset olivat koulupäivän jälkeen, ja kilpailuja ja otteluita järjestettiin kiinalaisten koulujen ja toisten amerikkalaisten koulujen joukkueita vastaan.


title: Taiwanin oppilaskoti

text: Patikointiretket vuoristossa olivat toistuva harrastus. Yleistä oli myös valokuvauksen harrastaminen, sillä oppilaskotiin saatiin oma valokuvalaboratorio vuonna 1979. Koulu tarjosi myös tilaisuuden hyödyntää tätä taitoa, sillä se julkaisi sekä lehteä että vuosikirjaa.


title: Taiwanin oppilaskoti

text: Tytöillä oli sekä näytelmäkerho että raamattukerho. Pojilla taas oli pingis-mestaruuskisoja. Nuoremmilla tytöillä oli partioharrastus ja pienillä pojilla intiaanikerho ja isä-poika -kerho. Vuonna 1978 mentiin myös joukolla Taipeihin kannustamaan suomalaista naisjalkapallojoukkuetta, joka pelasi siellä 13 maan turnauksessa.


title: Taiwanin oppilaskoti

text: Ainakin lukuvuonna 1978–1979 vietettiin lauantaisin saunan jälkeen yhteistä koti-iltaa. Lapset oli jaettu ryhmiin, jotka kukin vuorollaan olivat vastuussa koti-iltojen ohjelmasta.


title: Taiwanin oppilaskoti

text: Oppilaskodin varsinaiseen toimintaan liittyi muutamia juhlia, lähinnä joulu- ja kevätjuhlat. Jälkimmäinen ajoittui Morrisonin lukuvuoden päättymisen kanssa samanaikaiseksi.


title: Taiwanin oppilaskoti

text: Ijäksen esimerkkivuotenaan käyttämänä vuotena 1979 koulukodissa järjestettiin Suomi-ilta Morrisonin suomalaisten oppilaiden kansa- ja keskikoulun opettajille. Myös naapureina olleille norjalaisten asuntolahenkilökunnalle järjestettiin kutsuilta lokakuussa. Näiden kahden koulukodin välillä vallitsi Ijäksen mukaan yhteistyö- ja avunantosuhde. Suomen itsenäisyyspäivää vietettiin aina Suomen lipuin ja sinivalkoisin kynttilöin.


title: Taiwanin oppilaskoti

text: Joulun aikaan oppilaskodissa järjestettiin ”Tapanin laulajaiset” Taichungin kaupungissa asuneille suomalaisille, jolla korostettiin suomalaisten keskeistä ”sukulaisuutta”. Samoin kesäkuussa vietettiin suomalaisten kesken juhannusaattoa.


title: Taiwanin oppilaskoti

text: Heinäkuussa Taichungissa järjestettiin Taiwanin lähetystyöntekijöiden kansainvälinen kesäkonferenssi, ja oppilaskoti toimi tuolloin suomalaisten majoituspaikkana.


title: Taiwanin oppilaskoti

text: Vuoden 1980 jälkeen koulukodissa oli murrosvaihe, ja tärkein ero oli se, että pienimmät lapset olivat ryhtyneet vuoteen 1987 mennessä käymään kotoa käsin Morrisonin haarakouluja, eivätkä näin ollen enää asuneet koulukodissa.


title: Taiwanin oppilaskoti

text: Myös koulukodin hoitajille oli tullut uusi säädös. Heidän työnsä oppilaskodissa oli rajattu kahteen työkauteen. Käytännössä tätä sääntöä rikottiin milteipä heti sen astuttua voimaan.


title: Taiwanin oppilaskoti

text: Tapani Ruokanen kertoo v. 1978 ilmestyneessä kirjassaan "Tehtävä Aasiassa", että koulukodin toimintaa tukivat tuossa vaiheessa Virolahden ja Mäntän seurakunnat sekä Salkojen työtä lisäksi Ristijärven seurakunta ja Tampereen Kalevan seurakunta sekä myös Opettajien lähetysliitto.


title: Taiwanin oppilaskoti

text: Oppilaskoti oli vuosina 1999, 2001 ja 2013 runsaasti esillä suomalaisissa tiedotusvälineissä lasten hyväksikäyttötapausten takia. Lähetysjohtaja Sakari Pinola erosi tapausten johdosta.


title: Taiwanin oppilaskoti

text: Vuonna 1999 Lähetysseura julkaisi tiedon selvityksestä, jonka se oli teettänyt ulkopuolisella asiantuntijaryhmällä koskien Taiwanin oppilaskotia. Selvityksen taustalla oli se tosiasia, että Taiwanin oppilaskodin entisten asukkaiden joukossa oli erittäin paljon psyykkistä pahoinvointia. Selvityksen laati Metodi Team Oy, joka haastatteli yli sataa henkilöä, joista n. kolmannes oli oppilaskodin entisiä asukkaita, ja nähtävästi yli puolet näistä sadasta henkilöstä oli itse toiminut Lähetysseuran työntekijöinä Taiwanilla. Selvityksen mukaan moni oppilaskodin asukkaista oli joutunut seksuaalisesti hyväksikäytetyksi lapsuudessaan.


title: Taiwanin oppilaskoti

text: Lähetysseura pyysi asiassa aluksi poliisitutkintaa, mutta totesi pian, ettei se ole asiassa osapuoli, jolloin pyyntö poliisitutkinnasta peruttiin.


title: Taiwanin oppilaskoti

text: Ainoa konkreettisesti ulospäin näkynyt toimenpide Lähetysseuran taholta oli se, että lähetysjohtaja Sakari Pinola joutui 19.3.1999 eroamaan jupakan vuoksi.


title: Taiwanin oppilaskoti

text:
Lähetysseuran laatiman tiedotteen mukaan Pinola erosi vapaaehtoisesti, mutta asian tekee erittäin epäuskottavaksi se, että asia oli jo uutisoitu samana aiemmin samana päivänä ilmestyneessä "Suomen Kuvalehden" numerossa."Suomen Kuvalehden" matkusti Taiwanille tutkimaan oppilaskotia, toisin kuin poliisi, joka luotti ainoastaan Suomessa annettuihin todistajalausuntoihin. Kävi ilmi, että talo oli pinta-alaltaan ” 350 m², suurelta tuntuva, sokkeloinen, seinämateriaalina tiiliseinä, oppilashuoneissa koneellinen ilmastointi.Vintillä oli tyhjä ullakkotila; miehen korkuinen, toimittaja Pesonen oli kulkenut ullakon päästä päähän, eikä alhaalla ollut havaittu hänen liikkeitä. Todistajan havaintojen mukaan olohuoneessa ei pystynyt kuulemaan, mitä toisessa päässä taloa tapahtui."Suomen Kuvalehti" oli haastatellut kahta entistä oppilasta, jotka olivat kertomansa mukaan kokeneet seksuaalista hyväksikäyttöä oppilaskodilla. Lisäksi oli haastateltu mm. toisen entisen oppilaan vanhempia.Poliisitutkimuksista lehdellä oli esittää useita kiusallisia kysymyksiä:
Miksi?


title: Taiwanin oppilaskoti

text: "Suomen Kuvalehti" julkaisi vuonna 2001 useita artikkeleita Taiwanin oppilaskodista. Laajin juttu julkaistiin 8. kesäkuuta, juuri Lähetysseuran vuosikokouksen alla.


title: Se en ollut minä

text: Se en ollut minä () on yhdysvaltalainen teinikomediasarja, jonka on luonut Tod Himmel ja Josh Silverstein. Sarjasta tehtiin kaksi tuotantokautta ja sen esittäminen aloitettiin Disney Channel-kanavalla 17. tammikuuta 2014. Disney vahvisti kolmannen tuotantokauden perumisen lokakuussa 2015.


title: Se en ollut minä

text: Sarjassa teini-ikäiset kaksoset Lindy ja Logan Watson yhdessä kolmen parhaan ystävänsä Jasminen, Garrettin ja Delian kanssa aloittavat ensimmäisen vuotensa Ditka High'n lukiossa. Sarjan jokainen jakso alkaa koomisella "mitä juuri tapahtui" -tilanteella, ja sen jälkeen jakson tarina kerrotaan takautumina. Lindy ja Logan sekä heidän parhaat ystävänsä ovat parempia joutumaan vaikeuksiin kuin pääsemään niistä pois.


title: 4-vinyylisyklohekseeni

text: 4-vinyylisyklohekseeni (CH) on sykloalkeeneihin kuuluva tyydyttymätön hiilivety. Yhdistettä käytetään kemianteollisuudessa muun muassa hajusteiden, polymeerien ja palonestoaineiden valmistamiseen.


title: 4-vinyylisyklohekseeni

text: Huoneenlämpötilassa 4-vinyylisyklohekseeni on väritöntä nestettä. Yhdiste on veteen liukenematonta, mutta liukenee orgaanisiin liuottimiin kuten dietyylieetteriin ja bentseeniin. Sen reaktiot ovat tyypillisiä alkeeneille ja se muodostaa helposti esimerkiksi epoksidin, halogenointi johtaa tetrahalogenoituun johdannaiseen, pelkistäminen vedyttämällä muodostaa etyylibentseeniä ja etyylisykloheksaania, dehydrogenoimalla saadaan styreeniä.


title: 4-vinyylisyklohekseeni

text: 4-vinyylisyklohekseeni on ihoa ja silmiä ärsyttävä aine. Eläinkokeissa sen on todettu olevan karsinogeeninen eli syöpää aiheuttava aine, mutta vaikutuksista ihmisiin ei ole täyttä varmuutta. 4-vinyylisyklohekseeni luokitellaan mahdollisesti syöpävaaraa aiheuttavaksi aineeksi.


title: 4-vinyylisyklohekseeni

text: 4-vinyylisyklohekseeniä valmistetaan butadieenistä Diels–Alder-reaktiolla. Reaktio tapahtuu jo huoneenlämpötilassa ilman katalyyttiä, mutta teollisesti reaktio suoritetaan tyypillisesti 100 °C rauta- tai kuparikompleksien toimiessa katalyyttinä. Näin saatu tuote on raseeminen seos kahdesta enantiomeerista ja selektiivisempiä tiettyä isomeeria voidaan valmistaa kiraalisten nikkelikatalyyttien avulla.


title: 4-vinyylisyklohekseeni

text: 4-vinyylisyklohekseeniä käytetään vinyylisyklohekseenidioksidin, jota käytetään epoksihartsien raaka-aineena, styreenin, halogenoitujen palonestoaineiden, hajusteiden ja makuaineiden valmistamiseen.


title: Heikomman suoja

text: Heikomman suoja on Suomen sopimusoikeuden periaate.


title: Heikomman suoja

text: Heikomman suojan periaatetta kehitettiin alkujaan 1970- ja 1980-luvuilla liittyen tuolloin käytyyn yhteiskunnalliseen keskusteluun hyvinvointivaltiosta ja sen periaatteiden huomioon ottamiseen sopimusoikeudessa.


title: Heikomman suoja

text: 1990-luvulta alkaen on kehitys kuitenkin ollut sen suuntainen, että heikomman suojaan viittaaminen pitäisi pääsääntöisesti kiinnittää johonkin konkreettiseen lain säännökseen. Tällaista lainsäädäntöä on Suomessa erityisesti kuluttajansuojalaissa, työsopimusoikeudessa, vahingonkorvausoikeudessa, vakuutusoikeudessa, yms. Heikomman suojan kannalta on erittäin tärkeä oikeustoimilain 36 §, jonka nojalla kohtuuttomia sopimuksia ja sopimusehtoja on soviteltava.


title: Heikomman suoja

text:
Sopimusoikeuteen kuuluu yleisiä periaatteita, joista eräät ilmenevät lainsäädännöstä, mutta toiset eivät. Eräistä sopimustyypeistä, kuten kiinteistön kaupasta, on erikoislainsäädäntöä. Eräitä sopimuksia koskevat riidat ratkaistaan yleisten periaatteiden ja toiset taas periaatteiden lisäksi erikoislainsäädännön, kuten kauppalain tai kuluttajansuojalain, perusteella. Erikoislainsäädännöllä on monesti tarkoitus suojata heikompaa osapuolta; kuluttajansuojalla kuluttajaa elinkeinonharjoittajaa kohtaan ja työlainsäädännöllä työntekijää työnantajaa kohtaan.
Tällä oikeudenalalla oikeuskäytännön merkitys on hyvin suuri.


title: Jättitiikeritetra

text: Jättitiikeritetra ("Hydrocynus goliath") on suurikokoinen afrikkalainen petokala.


title: Jättitiikeritetra

text: Jättitiikeritetra voi kasvaa yli metrin mittaiseksi ja painaa 50 kiloa.


title: Jättitiikeritetra

text: Jättitiikeritetra elää Keskisen Afrikan järvissä sekä Kongo- ja Lualabajoessa.


title: Signe Häggman

text: Signe Amalia Häggman (29. huhtikuuta 1863 Jyväskylä – 26. kesäkuuta 1911 Helsinki) oli suomalainen pedagogi. Hän oli suomalaisen liikuntavammaisten koulutuksen uranuurtaja.


title: Signe Häggman

text: Häggman opiskeli Jyväskylän seminaarissa ja toimi aluksi opettajana Oulussa ja Lapualla. Vuonna 1889 hän tarjoutui lähtemään Kööpenhaminaan opiskeleman raajarikkoisten huoltoa valtion stipendin turvin. Opintomatkansa jälkeen hänestä tuli Vera Hjeltin johtaman Raajarikkoisten Auttamisyhdistyksen Helsinkiin perustaman Raajarikkoisten työkoulun ensimmäinen johtaja ja opettaja. Hän johti työkoulua vuosina 1890–1911, aina kuolemaansa saakka. Koko maan liikuntavammaisten huolto oli tuolloin käytännössä pitkälti Häggmanin johtaman laitoksen varassa.


title: Signe Häggman

text: Vuodesta 1905 lähtien Häggman kuului myös alan pohjoismaisen -aikakauskirjan "Nyt Tidskrift for Abnormvaesenet" toimituskuntaan.


title: Nailed by the Hammer of Frankenstein

text: Nailed by the Hammer of Frankenstein on Lordin ensimmäinen single yhtyeen seitsemänneltä studioalbumilta "Scare Force One". Kappale julkaistiin digitaalisena singlenä 18. syyskuuta 2014. Kappaleesta julkaistiin myös musiikkivideo, joka koostuu kappaleen sanoituksista ja niiden kertoman tarinan sarjakuvaversiosta.


title: Nailed by the Hammer of Frankenstein

text: "Nailed by the Hammer of Frankenstein" toimi Lordin avauskappaleena yhtyeen "Tour Force One 2015" -kiertueella.


title: Nick Brandt

text: Nick Brandt (s. 1966) on brittiläissyntyinen Yhdysvalloissa asuva valokuvaaja. Hän kuvaa erityisesti Afrikan eläimiä. Hän muutti 1992 Yhdysvaltoihin ja asuu Pohjois-Kaliforniassa.


title: Nick Brandt

text: Brandt on opiskellut kuvataidetta ja elokuvaohjausta. Hän on aiemmin työskennellyt mainoskuvaajana ja kuvannut musiikkivideoita. Kuvatessaan Tansaniassa Michael Jacksonin musiikkivideota "Earth Song" hän innostui Amboseli-Tavon alueesta. Hän on omistautunut vuodesta 2001 Afrikan eläinten kuvaamiselle ja on perustanut villieläimiä suojelevan säätiön Big Life Fund, jolla on palveluksessa runsaat 300 metsänvartijaa kitkemässä salametsästystä. Hän kuvaa filmille.


title: Nick Brandt

text:
Brandt on julkaissut useita valokuvakirjoja ja pitänyt näyttelyitä eri puolilla maailmaa. Hänen näyttelynsä Tukholman Fotografiskassa vuonna 2011 on museon historian suosituin näyttely. Suomessa Brandtin kuvia on esillä keväällä 2015 Salon taidemuseon näyttelyssä "On This Earth, A Shadow Falls".
Veikko Halmetoja kirjoittaa arviossaan, että Brandtin kuvat eivät edusta perinteistä luontokuvausta, vaan pysähtyneinä poikkeavat luontokuvien realismista. Hän luonnehtii kuvia mainosmaisiksi, emotionaalisiksi ja pateettisiksi, mutta se ei häiritse häntä, ja ne ovat hänestä kauniita, eläimiä kunnioittavia. Leijonaa myrskyssä esittävän kuvan ottamista hän odotti 17 päivää. Brandt otti kuvan, kun myrsky nousi ja leijona havahtui.


title: SOKO G-4 Super Galeb

text: SOKO G-4 Super Galeb (suom. "Super-Lokki") on eräs Jugoslaviassa valmistettu, yksimoottorinen suihkukäyttöinen sotilaslentokonetyyppi. Sitä valmisti Soko-tehdas, joka sijaitsee Mostarissa. Tyyppiä pidetään eräänä kaikkein kehittyneimmistä Balkanin alueella suunnitelluista. Koneen ensilento oli 1978 ja se saapui tuotantoon 1983. Konetyyppiä on käytetty harjoitushävittäjänä ja maataistelujen lähitukikoneena sekä kevyenä hävittäjäkoneena. Profiililtaan G-4 Super Galeb muistuttaa huomattavan paljon brittiläistä BAe Hawkia.


title: SOKO G-4 Super Galeb

text: Tyyppi G-4 Super Galeb suunniteltiin kehittelytyönä edeltäjästään G-2 Galeb-tyypistä. Tuotanto kattoi kaiken kaikkiaan arviolta hieman alle 90 koneyksilöä, kun valmistus päättyi Jugoslavian hajoamiseen vuonna 1991. Eniten koneita jäi Serbian ilmavoimille. Konetta myytiin yhden lentolaivueen verran, siis 12 kappaletta nykyiseen Myanmariin eli tuolloiseen Burmaan.


title: SOKO G-4 Super Galeb

text: Yhdellä lisenssivalmisteisella Rolls-Royce "Viper" suihkumoottorilla varustettu G-4 Super Galeb on edelleen aktiivikäytössä. Konetyyppiä tehokkaampi ja hieman nopeampi on vähän myöhempänä, vastaaviin käyttötarkoituksiin kehitetty kaksimoottorinen IAR-93 Vultur/Soko J-22 Orao (suom. "Kotka").


title: Angelina Valentine

text: Angelina Valentine (s. 19. syyskuuta 1986 Lexington, Kentucky, Yhdysvallat) on yhdysvaltalainen pornonäyttelijä. Uransa hän aloitti vuonna 2007.


title: Alektra Blue

text: Alektra Blue (s. 9. kesäkuuta 1983 Mesa, Arizona) on yhdysvaltalainen pornonäyttelijä. Uransa hän aloitti vuonna 2005.


title: NetworkManager

text: NetworkManager on verkkoyhteyksien hallintaan tarkoitettu työkalu, joka tulee yleensä valmiiksi asennettuna työpöytäjakelun mukana. Se helpottaa käyttöä erityisesti kannettavilla tietokoneilla, joissa on usein tarvetta vaihtaa erilaisten verkkoyhteyksien välillä.


title: NetworkManager

text: NetworkManager mahdollistaa helpon vaihtamisen eri WLAN-verkkojen välillä listaten saatavilla olevat verkot sekä näyttäen niiden kuuluvuuden. Se osaa myös automaattisesti vaihtaa käyttäjän aikaisemmin käyttämään yhteyteen hänen saapuessaan uudelleen sen kuuluvuusalueelle.


title: NetworkManager

text: Myös VPN-yhteyksien hallinta onnistuu NetworkManagerin kautta. 0.7-versiosta lähtien NetworkManager tukee myös kännykkälaajakaistaa sekä useampaa samanaikaista yhteyttä. NetworkManagerin kehittämisen aloitti Red Hat vuonna 2004.


title: NetworkManager

text: NetworkManager-ohjelma koostuu erikseen päällekytkettävästä järjestelmän taustaprosessista (daemon) sekä sitä ohjaavasta edustaohjelmasta kuten työpöydän ilmoitusalueen kuvakkeesta. Edustaohjelmat löytyvät ainakin GNOMElle (nm-applet) ja KDE:lle (knetworkmanager), mutta ne integroituvat myös monille muille työpöydille. Asetuksia voi määrittää myös cnetworkmanager-nimisellä komentorivipohjaisella käyttöliittymällä.


title: No voy a llorar por ti

text: "No voy a llorar por ti" () on kuubalais-suomalaisen Norlan ”El Misionario”n kappale, jolla hän kilpailee vuoden 2015 Uuden Musiikin Kilpailussa. Kappaleen on säveltänyt Oldrich González ja sanoittanut Norlan itse. Kappale lauletaan UMK:n historiassa ensimmäistä kertaa espanjaksi ja sen kesto on kolme minuuttia ja 7 sekuntia.


title: No voy a llorar por ti

text: "No voy a llorar por ti" selviytyi 7. helmikuuta UMK:n finaaliin, jonka voittaja edustaa Suomea vuoden 2015 Eurovision laulukilpailussa Wienissä. Finaalissa kappale sijoittui seitsemännelle sijalle 4,1% ääniosuudella.


title: No voy a llorar por ti

text: Norlan on sanonut, että hän on tehnyt kappaleen kuolleen isänsä muistoksi.


title: Bodil

text: Bodil on pohjoismainen, varsinkin Tanskassa ja Etelä-Ruotsissa esiintyvä naisen etunimi.


title: Bodil

text: Nimen alkumuoto on ollut "Bothild" tai "Bothilder", ja sen alkuosa merkitsee apua tai parantumista, loppuosa taistelua. Nimi esiintyy varsinkin Ruotsissa myös muodossa "Botilda".


title: Bodil

text: Ruotsissa Bodilin ja myös Botildan nimipäivä on 26. tammikuuta. Sen sijaan Suomessa Bodilin nimipäivä on suomenruotsalaisen kalenterin mukaan 9. helmikuuta. Suomessa nimi Bodil on Väestörekisterikeskuksen tietojen mukaan annettu vuoden 2014 loppuun mennessä noin 300 henkilölle.


title: Bodil

text: Bodil on myös Tanskassa vuosittain jaettavan elokuvapalkinnon nimi.


title: RGB Express

text: RGB Express on suomalaisen Bad Cranen 25. syyskuuta 2014 julkaisema pulmapeli. RGB Express on saatavilla Android- ja IOS-pohjaisille laitteille.


title: RGB Express

text: Pelin tarkoituksena on saada palikka lava-auton kyydissä oikeaan osoitteeseen. Tietynvärinen palikka on aina vietävä samanväriseen taloon. Yhdessä kentässä voi olla useita eri taloja tai myös eri autoja. Pelissä on kenttiä, joista jokainen sisältää kymmenen tasoa. Pelin kentät on nimetty oikeiden kaupunkien mukaan, esim. aloituskenttä on alkuperäisessä Suomen versiossa Iisalmi, kun taas Yhdysvaltain versiossa se on Seattle.


title: RGB Express

text: Neljä kaupunkia sisältäviä pakkauksia pelissä on seitsemän, joten kaiken kaikkiaan pelissä on pelattavana 280 erilaista tasoa, jotka kaikki ovat ilmaisia.


title: RGB Express

text: Pelin taustamusiikin on säveltänyt Panu Aaltio.


title: Kassándreia

text: Kassándreia (; myös "Kassándria") on Kreikan kaupunki, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kaupungin väkiluku on 2 775 (vuonna 2011). Kassándreia on Kassándran kunnan kuntakeskus.


title: Kassándreia

text: Kassándreian kaupunki sijaitsee Chalkidikín niemimaan läntisimmän niemen Kassándran keskiosissa linnuntietä noin 38 kilometriä alueyksikön hallinnollisesta keskuksesta Polýgyroksesta etelään. Kaupunki on nimetty vuonna 1955 sen lähellä sijainneen antiikin aikaisen Kassandreian kaupungin mukaan, ja se puolestaan Makedonian kuninkaan Kassandroksen mukaan. Tätä ennen kaupunki tunnettiin nimellä "Válta" (Βάλτα).


title: Kassándreia

text: Kassándreia muodostaa myös laajemman kaupunkiyhdyskunnan (Δημοτική Κοινότητα Κασσανδρείας, "Dimotikí Koinótita Kassandreías"), johon kuuluvat varsinaisen Kassándreian kaupungin lisäksi Eláni, Fylakés Xenofóntos, Saní ja Síviri. Koko yhdyskunnan väkiluku on 3 075.


title: Káto Achaḯa

text: Káto Achaḯa () on Kreikan kaupunki, joka kuuluu hallinnollisesti Dytikí Achaḯan kuntaan, Akhaian alueyksikköön ja Länsi-Kreikan alueeseen. Aiemmin kaupunki kuului Dýmin kuntaan ja vuodesta 2011 lähtien Dytikí Achaḯan kunnan Dýmin kunnallisyksikköön. Kaupungin väkiluku on 6 618 (vuonna 2011). Káto Achaḯa on Dytikí Achaḯan kunnan kuntakeskus.


title: Káto Achaḯa

text: Káto Achaḯa, suomeksi ”Alempi Akhaia”, sijaitsee Peloponnesoksen niemimaan luoteisrannikolla linnuntietä noin 22 kilometriä Patraksesta lounaaseen. Se muodostaa myös laajemman kaupunkiyhdyskunnan (Δημοτική Κοινότητα Κάτω Αχαΐας, "Dimotikí Koinótita Káto Achaḯas"), johon kuuluvat varsinaisen Káto Achaḯan kaupungin lisäksi kaupungin ranta-asutus Paralía Káto Achaḯas sekä läheiset kylät Alykés, Manetaíika ja Píso Sykéa. Koko yhdyskunnan väkiluku on 6 880.


title: Káto Tithoréa

text: Káto Tithoréa () on Kreikan kylä, joka kuuluu hallinnollisesti Amfíkleia-Eláteian kuntaan, Fthiotiin alueyksikköön ja Keski-Kreikan alueeseen. Aiemmin kylä kuului Tithoréan kuntaan ja vuodesta 2011 lähtien Amfíkleia-Eláteian kunnan Tithoréan kunnallisyksikköön. Kylä muodostaa oman kyläyhdyskuntansa (Δημοτική Κοινότητα Κάτω Τιθορέας, "Dimotikí Koinótita Káto Tithoréas"). Kylän väkiluku on 1 841 (vuonna 2011). Káto Tithoréa on Amfíkleia-Eláteian kunnan kuntakeskus.


title: Káto Tithoréa

text: Káto Tithoréa, ”Alempi Tithoréa”, sijaitsee tasangolla Kifisós-joen varrella, siinä missä varsinainen Tithoréa sijaitsee sen lounaispuolella ylempänä Parnassos-vuoren rinteellä.


title: Kerasochóri

text: Kerasochóri (; kath. Κερασοχώριον, "Kerasochórion") on Kreikan kylä, joka kuuluu hallinnollisesti Ágrafan kuntaan, Evrytanían alueyksikköön ja Keski-Kreikan alueeseen. Aiemmin kylä kuului Vínianin kuntaan ja vuodesta 2011 lähtien Ágrafan kunnan Vínianin kunnallisyksikköön. Kylän väkiluku on 174 (vuonna 2011). Kerasochóri on Ágrafan kunnan kuntakeskus.


title: Kerasochóri

text: Kerasochóri sijaitsee noin 17 kilometriä Evrytanían hallinnollisesta keskuksesta Karpenísista luoteeseen. Se muodostaa myös laajemman kyläyhdyskunnan (Τοπική Κοινότητα Κερασοχωρίου, "Topikí Koinótita Kerasochoríou"), johon kuuluvat varsinaisen Kerasochórin kylän lisäksi Agía Triáda, Kréntis ja Skamniá. Koko yhdyskunnan väkiluku on 473.


title: Kerasochóri

text: Kylän nähtävyyksiin kuuluu muun muassa Pyhän Paraskevan ("Agía Paraskeví") kirkko.


title: Kréstena

text: Kréstena () on Kreikan kylä, joka kuuluu hallinnollisesti Andrítsaina-Kréstenan kuntaan, Eliksen alueyksikköön ja Länsi-Kreikan alueeseen. Aiemmin kylä kuului Skilloúntan kuntaan ja vuodesta 2011 lähtien Andrítsaina-Kréstenan kunnan Skilloúntan kunnallisyksikköön. Kylän väkiluku on 1 864 (vuonna 2011). Kréstena on Andrítsaina-Kréstenan kunnan kuntakeskus.


title: Kréstena

text: Kréstena sijaitsee noin 18 kilometriä Eliksen hallinnollisesta keskuksesta Pýrgoksesta kaakkoon. Se muodostaa myös laajemman kyläyhdyskunnan (Δημοτική Κοινότητα Κρεστένων, "Dimotikí Koinótita Kresténon"), johon kuuluvat varsinaisen Kréstenan kylän lisäksi Kamínia, Moschoúla ja Póros. Koko yhdyskunnan väkiluku on 2 356.


title: Laimós

text: Laimós (; myös "Lemós") on Kreikan kylä, joka kuuluu hallinnollisesti Préspeen kuntaan, Flórinan alueyksikköön ja Länsi-Makedonian alueeseen. Kylän väkiluku on 185 (vuonna 2011). Laimós on Préspeen kunnan kuntakeskus.


title: Laimós

text: Laimós sijaitsee Kreikan pohjoisosassa Makedonian tasavallan rajan pinnassa linnuntietä noin 24 kilometriä Flórinasta länsiluoteeseen. Se muodostaa myös laajemman kyläyhdyskunnan (Τοπική Κοινότητα Λαιμού, "Topikí Koinótita Laimoú"), johon kuuluu varsinaisen Laimóksen kylän lisäksi Mileónas. Koko yhdyskunnan väkiluku on 187.


title: Límni (Euboia)

text: Límni () on Kreikan kylä, joka sijaitsee Euboian saarella. Se kuuluu hallinnollisesti Mantoúdi-Límni-Agía Ánnan kuntaan, Euboian alueyksikköön ja Keski-Kreikan alueeseen. Aiemmin kylä kuului Elýmnioin kuntaan ja vuodesta 2011 lähtien Mantoúdi-Límni-Agía Ánnan kunnan Elýmnioin kunnallisyksikköön. Kylän väkiluku on 1 642 (vuonna 2011). Límni on Mantoúdi-Límni-Agía Ánnan kunnan kuntakeskus.


title: Límni (Euboia)

text: Límni, suomeksi ”Järvi”, sijaitsee Euboian pohjoisosissa saaren länsirannikolla Pohjoisen Euboianlahden rannalla. Se on mahdollisesti samalla paikalla kuin antiikin ajan Elymnionin kaupunki. Límni muodostaa myös laajemman kyläyhdyskunnan (Δημοτική Κοινότητα Λίμνης, "Dimotikí Koinótita Límnis"), johon kuuluvat varsinaisen Límnin kylän lisäksi Chrónia, Katoúnia, Myrtiás, Retsinólakkos ja Sipiás sekä Moní Agíou Nikoláou Galatáki -luostari. Koko yhdyskunnan väkiluku on 2 046.


title: Jason Day

text: Jason Day (s. 12. marraskuuta 1987 Beaudesert, Queensland) on australialainen ammattilaisgolfaaja. Day nousi maailman rankinglistan kärkeen ensi kertaa syyskuussa 2015. Day on kilpaillut PGA Tourilla vuodesta 2006 asti.


title: Jason Day

text: Vuonna 2015 hän saavutti ensimmäisen major-turnausvoiton ollen ykkönen PGA Championshipissä. The Masters Tournamentissä ja Yhdysvaltain avoimissa Day on sijoittunut parhaimmillaan toiseksi.


title: Néa Moudaniá

text: Néa Moudaniá () on Kreikan kaupunki, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Moudanián kuntaan ja vuodesta 2011 lähtien Néa Propontídan kunnan Moudanián kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Νέων Μουδανιών, "Dimotikí Koinótita Néon Moudanión"). Kaupungin väkiluku on 9 342 (vuonna 2011). Néa Moudaniá on Néa Propontídan kunnan kuntakeskus.


title: Néa Moudaniá

text: Néa Moudanián kaupunki, suomeksi ”Uusi Moudaniá”, sijaitsee Chalkidikín niemimaan länsirannikolla Kassándran niemen juuressa noin 21 kilometriä alueyksikön hallinnollisesta keskuksesta Polýgyroksesta lounaaseen.


title: Porsche Supercup -kausi 2015

text: Porsche Mobil 1 Supercup -kausi 2015 oli Porsche Supercup -sarjan 23. kausi. Kauden kilpailut ajettiin Formula 1 -sarjan kisaviikonloppujen yhteydessä. Kausi alkoi 10. toukokuuta Espanjan Barcelonassa ja päättyi 25. lokakuuta Austinin Texasissa.


title: Porsche Supercup -kausi 2015

text: Sarjan mestaruuden voitti itävaltalainen Philipp Eng, toiseksi sijoittui saksalainen Sven Müller ja kolmanneksi saksalainen Michael Ammermüller.


title: Nikíti

text: Nikíti () on Kreikan kaupunki, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kaupungin väkiluku on 2 711 (vuonna 2011). Nikíti on Sithonían kunnan kuntakeskus.


title: Nikíti

text: Nikíti sijaitsee Chalkidikín niemimaan keskimmäisen niemen Sithonían pohjoisosissa sen länsirannalla, noin 27 kilometriä kaakkoon Chalkidikín alueyksikön pääkaupungista Polýgyroksesta. Nikíti muodostaa myös laajemman kaupunkiyhdyskunnan (Δημοτική Κοινότητα Νικήτης, "Dimotikí Koinótita Nikítis"), johon kuuluu varsinaisen Nikítin kaupungin lisäksi Elián kylä. Koko yhdyskunnan väkiluku on 2 789.


title: Ouranoúpoli

text:
Ouranoúpoli () tai Ouranópoli (Ουρανόπολη), antiikin Uranupolis (), on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Ουρανοπόλεως, "Topikí Koinótita Ouranopóleos"). Kylän väkiluku on 826 (vuonna 2011).
Ouranoúpoli, suomeksi ”Taivaan kaupunki”, sijaitsee Chalkidikín niemimaalla Áthoksen niemen pohjoisosassa Singitikóslahden itärannalla. Kylä on viimeinen asutus ennen Athoksen itsehallintoalueen eli Pyhän Vuoren autonomisen munkkivaltion rajaa. Sieltä on matkaa kuntakeskukseen Ierissókseen linnuntietä noin 13 kilometriä, Chalkidikín hallinnolliseen keskukseen Polýgyrokseen noin 87 kilometriä ja Thessalonikiin noin 120 kilometriä.


title: Ouranoúpoli

text: Antiikin aikaisen Uranupoliksen kaupungin ja siirtokunnan perusti Makedonian kuningas Kassandroksen veli Aleksarkhos vuonna 315 eaa. Kylän tunnus on sen rannalla sijaitseva bysanttilaisaikainen torni nimeltä Prosfório. Se on rakennettu viimeistään 1300-luvulla. Tornin vieressä olevassa rakennuksessa toimii Chalkidikín kristillinen näyttely, joka esittelee alueen kristillisiä, pääosin bysanttilaisaikaisia esineitä kuten ikoneita.


title: Ouranoúpoli

text: Nykyisin Ouranoúpoli on ”Athoksen portti” eli paikka, jonka kautta kaikki luostarialueelle matkalla olevat (ja vierailuun oikeutetut) pyhiinvaeltajat ja muut matkalaiset kulkevat ja jossa he saavat erityisen luvan ("diamonitírio") vierailla alueella. Useimmat vierailijat siirtyvät kylästä lautalla Athoksen Dáfnin satamaan. Muiden turistien on mahdollista nähdä Athos mereltä käsin kylästä lähtevillä risteilyillä.


title: Patitíri

text: Patitíri (; kath. Πατητήριον, "Patitírion") on Kreikan kylä, joka sijaitsee Alónnisoksen saarella. Se kuuluu hallinnollisesti Alónnisoksen kuntaan, Sporadien alueyksikköön ja Thessalian alueeseen. Kylän väkiluku on 1 628 (vuonna 2011). Patitíri on Alónnisoksen saaren pääkylä ja Alónnisoksen kunnan kuntakeskus.


title: Patitíri

text: Patitíri sijaitsee Alónnisoksen eteläosassa luonnonsatamalahden pohjukassa. Se on saaren suurin asutus ja pääsatama, ja sieltä on yhteydet muille Sporadien saarille sekä muun muassa Vólokseen mannermaalle. Kylä on suhteellisen uusi, sillä se syntyi, kun monet Alónnisoksen kylän eli Chóran asukkaat muuttivat sinne vuonna 1965 tapahtuneen maanjäristyksen jälkeen.


title: Pezá

text: Pezá () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Níkos Kazantzákiksen kuntaan ja vuodesta 2011 lähtien Archánes-Asteroúsian kunnan Níkos Kazantzákiksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Πεζών, "Topikí Koinótita Pezón"). Kylän väkiluku on 441 (vuonna 2011). Pezá on Archánes-Asteroúsian kunnan kuntakeskus.


title: Pezá

text: Pezá sijaitsee linnuntietä noin 15 kilometriä Iraklionista eteläkaakkoon. Venetsialaisvallan aikana kylä on tunnettu nimillä "Piscia" ja "Pesá".


title: Psachná

text: Psachná () on Kreikan kaupunki, joka sijaitsee Euboian saarella. Se kuuluu hallinnollisesti Dírfys-Messapían kuntaan, Euboian alueyksikköön ja Keski-Kreikan alueeseen. Aiemmin kaupunki kuului Messápian kuntaan ja vuodesta 2011 lähtien Dírfys-Messapían kunnan Messápian kunnallisyksikköön. Kaupungin väkiluku on 5 827 (vuonna 2011). Psachná on Dírfys-Messapían kunnan kuntakeskus.


title: Psachná

text: Psachná sijaitsee Euboian keskiosissa vajaa neljä kilometriä Pohjoisen Euboianlahden rannasta ja noin 14 kilometriä Chalkídasta pohjoiseen. Se muodostaa myös laajemman kaupunkiyhdyskunnan (Δημοτική Κοινότητα Ψαχνών, "Dimotikí Koinótita Psachnón"), johon kuuluvat varsinaisen Psachnán kaupungin lisäksi Makrymállin kylä sekä luostarit Moní Agíou Ioánni Kalyvíti, Moní Makrymállis ja Moní Panagías Gorgoepikóou. Koko yhdyskunnan väkiluku on 6 050.


title: Síndos

text: Síndos () on Kreikan kaupunki, joka kuuluu hallinnollisesti Déltan kuntaan, Thessalonikin alueyksikköön ja Keski-Makedonian alueeseen. Aiemmin kaupunki kuului Echédoroksen kuntaan ja vuodesta 2011 lähtien Déltan kunnan Echédoroksen kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Σίνδου, "Dimotikí Koinótita Síndou"). Kaupungin väkiluku on 9 289 (vuonna 2011). Síndos on Déltan kunnan kuntakeskus.


title: Síndos

text: Síndos sijaitsee noin 12 kilometriä Thessalonikista länsiluoteeseen. Antiikin ajan Sindos oli yksi Mygdonian alueen kaupungeista ja kuului alun perin Traakiaan, sittemmin Makedonian valtakuntaan. Nykyaikana kaupunki tunnettiin aiemmin eteläslaaviksi nimellä "Tekelievo" (Текелиево), kreikaksi nimellä "Tekelí" (Τεκελή).


title: Masato Fukui

text: Masato Fukui (; s. 14. marraskuuta 1988 Tottori) on japanilainen jalkapalloilija, joka edustaa Albanian Kategoria superioressa pelaavaa KF Tiranaa. Pelipaikaltaan oikeajalkainen Fukui on hyökkääjä.


title: Masato Fukui

text: Fukui aloitti uransa vuonna 2011 Japanin toiseksi korkeimman sarjatason Gainare Tottorissa, jota hän edusti vuodet 2011-2012. Otteluita kertyi 38, joissa syntyi viisi maalia.


title: Masato Fukui

text: Helmikuussa 2013 Fukui siirtyi Singaporen pääsarjan S.Leaguen Home Unitediin. Hän teki pääsarjadebyyttinsä vielä saman kuun aikana DPMM FC:tä vastaan. Fukuille kertyi S.Leaguessa 13 ottelua. Maaleja ei syntynyt.


title: Masato Fukui

text: Heinäkuussa 2013 Fukui siirtyi Montenegron jalkapalloliigan FK Sutjeska Nikšićiin. Hän teki debyyttinsä seuran paidassa saman vuoden elokuussa FK Mornaria vastaan tehden heti maalin. Maaliskuussa 2014 Fukui teki 60 metristä maalin ratkaisten pelin FK Mladostia vastaan.


title: Masato Fukui

text: Helmikuussa 2015 Fukui kävi testissä Veikkausliigan Helsingin Jalkapalloklubissa. Hän teki avaustestipelissään Djurgårdenia vastaan maalin. Fukui ei kuitenkaan tehnyt sopimusta HJK:n kanssa. Heinäkuussa 2015 hän siirtyi Albanian Kategoria superioren KF Tiranaan.


title: Skiáthos (kaupunki)

text: Skiáthos (; kath. Σκίαθος, "Skíathos") eli Chóra (Χώρα) on Kreikan kaupunki, joka sijaitsee Skiáthoksen saarella. Se kuuluu hallinnollisesti Skiáthoksen kuntaan, Sporadien alueyksikköön ja Thessalian alueeseen. Kaupungin väkiluku on 4 883 (vuonna 2011). Skiáthos on Skiáthoksen saaren pääkaupunki ja Skiáthoksen kunnan kuntakeskus.


title: Skiáthos (kaupunki)

text: Skiáthoksen kaupunki sijaitsee saaren itärannikolla. Se on saaren pääsatama ja sieltä on yhteydet muille Sporadien saarille sekä muun muassa Vólokseen mannermaalle. Kaupunki sijaitsee samalla paikalla kuin saaren antiikin aikainen pääkaupunki. Keskiajalla asukkaat joutuivat muuttamaan turvallisempaan paikkaan saaren pohjoisosassa sijaitsevalle Kástron niemelle, joka muodosti luontaisen linnoituksen. Kaupunki asutettiin uudelleen 1800-luvulla. Kaupunki kärsi pahoja tuhoja toisessa maailmansodassa. Nykyisin suurin osa saaren väestöstä asuu kaupungissa.


title: Skiáthos (kaupunki)

text: Skiáthoksen lentoasema sijaitsee aivan kaupungin koillispuolella.


title: Durrësin maakunta

text: Durrësin maakunta () on yksi Albanian 12:sta maakunnasta. Se sijaitsee maan keskiosassa ja rajautuu lännessä Adrianmereen. Maakunnan pinta-ala on 766 neliökilometriä ja asukasluku arviolta 262 785 (vuonna 2011).


title: Durrësin maakunta

text: Vuoden 2015 kuntauudistuksesta lähtien Durrës on jaettu kolmeen kuntaan: Durrës, Krujë ja Shijak.


title: Skópelos (kaupunki)

text: Skópelos () on Kreikan kaupunki, joka sijaitsee Skópeloksen saarella. Se kuuluu hallinnollisesti Skópeloksen kuntaan, Sporadien alueyksikköön ja Thessalian alueeseen. Kaupungin väkiluku on 3 090 (vuonna 2011). Skópelos on Skópeloksen saaren pääkaupunki ja Skópeloksen kunnan kuntakeskus.


title: Skópelos (kaupunki)

text: Skópeloksen kaupunki sijaitsee Skópeloksen saaren itärannikolla luonnonsatamalahden pohjukassa. Se on saaren suurin asutus ja pääsatama, ja sieltä on yhteydet muille Sporadien saarille sekä muun muassa Vólokseen mannermaalle. Kaupungin nähtävyyksiin kuuluvat muun muassa 1200-luvulla rakennetun linnan rauniot sekä niiden yhteydessä oleva Pyhän Athanasioksen basilika. Kirkko rakennettiin 1600-luvulla varhaisemman, 800-luvulla rakennetun kirkon paikalle. Tämä varhaisempi kirkko puolestaan oli rakennettu antiikin aikaisen Athenen temppelin paikalle.


title: Skópelos (kaupunki)

text: Kaupunki muodostaa myös laajemman kaupunkiyhdyskunnan (Δημοτική Κοινότητα Σκοπέλου, "Dimotikí Koinótita Skopélou"), johon kuuluvat varsinaisen Skópeloksen kaupungin lisäksi kylät Agnóntas, Kalógiros, Mýloi, Pánormos ja Stáfylos. Koko yhdyskunnan väkiluku on 3 286.


title: Skýros (kylä)

text:
Skýros () eli Chóra (Χὠρα) on Kreikan kylä, joka sijaitsee Skýroksen saarella. Se kuuluu hallinnollisesti Skýroksen kuntaan, Euboian alueyksikköön ja Keski-Kreikan alueeseen. Kylän väkiluku on 1 657 (vuonna 2011). Skýroksen kylä on Skýroksen saaren pääkylä ("chóra") ja Skýroksen kunnan kuntakeskus.
Skýroksen kylä sijaitsee saaren pohjoisosassa lähellä koillisrannikkoa. Kylä on rakennettu saaren antiikin aikaisen akropoliin eli linnavuoren rinteille. Nykyisin linnavuorella on bysanttilaisaikainen, myös venetsialaisvallan aikana käytössä ollut linna. Kylän nähtävyyksiin kuuluvat myös Agía Triádan ja Ágios Athanásioksen kirkot sekä vuonna 962 perustettu Ágios Geórgioksen luostari. Kylässä on myös Skýroksen arkeologinen museo. Kylän keskusaukiolla on saarella kuolleen ja sinne haudatun runoilija Rupert Brooken kunniaksi pystytetty ”Kuolemattoman runouden” patsas.


title: Skýros (kylä)

text: Skýroksen lentoasema sijaitsee noin 17 kilometriä kylästä pohjoiseen.


title: Spíli (Réthymno)

text: Spíli (; kath. Σπήλιον, "Spílion") on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön. Kylän väkiluku on 564 (vuonna 2011). Spíli on Ágios Vasíleioksen kunnan kuntakeskus.


title: Spíli (Réthymno)

text: Spíli, suomeksi ”Luola”, sijaitsee Kéntros- eli Kédros-vuoren rinteellä linnuntietä noin 18 kilometriä Réthymnosta eteläkaakkoon. Se muodostaa myös laajemman kyläyhdyskunnan (Τοπική Κοινότητα Σπηλίου, "Topikí Koinótita Spilíou"), johon kuuluu varsinaisen Spílin kylän lisäksi Darivianán kylä. Koko yhdyskunnan väkiluku on 624.


title: Stavrós (Thessaloniki)

text:
Stavrós () on Kreikan kaupunki, joka kuuluu hallinnollisesti Vólvin kuntaan, Thessalonikin alueyksikköön ja Keski-Makedonian alueeseen. Aiemmin kaupunki kuului Rentínan kuntaan ja vuodesta 2011 lähtien Vólvin kunnan Rentínan kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Σταυρού, "Dimotikí Koinótita Stavroú"). Kaupungin väkiluku on 3 672 (vuonna 2011). Stavrós on Vólvin kunnan kuntakeskus.
Stavrós, suomeksi ”Risti”, sijaitsee Strymonikóslahden rannalla noin 64 kilometriä Thessalonikista itään ja noin 68 kilometriä Kaválasta lounaaseen.


title: Tzermiádo

text: Tzermiádo (; kath. Τζερμιάδον, "Tzermiádon") on Kreikan kylä, joka sijaitsee Kreetan saarella. Se kuuluu hallinnollisesti Oropédio Lasithíoun kuntaan, Lasíthin alueyksikköön ja Kreetan alueeseen. Kylä muodostaa oman kyläyhdyskuntansa (Τοπική Κοινότητα Τζερμιάδου, "Topikí Koinótita Tzermiádou"). Kylän väkiluku on 637 (vuonna 2011). Tzermiádo on Oropédio Lasithíoun kunnan kuntakeskus.


title: Tzermiádo

text: Tzermiádo sijaitsee Lasíthin ylätasangolla Kreetan itäisissä keskiosissa linnuntietä noin 20 kilometriä Ágios Nikólaoksesta länteen ja noin 35 kilometriä Iraklionista kaakkoon.


title: Velestíno

text:
Velestíno (; kath. Βελεστίνον, "Velestínon") on Kreikan kaupunki, joka kuuluu hallinnollisesti Rígas Feraíoksen kuntaan, Magnesian alueyksikköön ja Thessalian alueeseen. Aiemmin kaupunki kuului Feréen kuntaan ja vuodesta 2011 lähtien Rígas Feraíoksen kunnan Feréen kunnallisyksikköön. Kaupungin väkiluku on 3 044 (vuonna 2011). Velestíno on Rígas Feraíoksen kunnan kuntakeskus.
Velestíno sijaitsee noin 17 kilometriä Magnesian hallinnollisesta keskuksesta Vóloksesta länteen. Se muodostaa myös laajemman kaupunkiyhdyskunnan (Δημοτική Κοινότητα Βελεστίνου, "Dimotikí Koinótita Velestínou"), johon kuuluu varsinaisen Velestínon kaupungin lisäksi Chlóin kylä. Koko yhdyskunnan väkiluku on 3 403.


title: Velestíno

text: Kreikkalainen vapaustaistelija ja kansallissankari Rígas Feraíos syntyi Velestínossa vuonna 1757. Kaupungissa käytiin vuonna 1897 Velestínon taistelu, joka oli osa kyseisenä vuonna käytyä Kreikan–Turkin sotaa.


title: Vrýses (Chaniá)

text: Vrýses () on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Kryonerídan kuntaan ja vuodesta 2011 lähtien Apokóronaksen kunnan Kryonerídan kunnallisyksikköön. Kylän väkiluku on 740 (vuonna 2011). Vrýses on Apokorónaksen kunnan kuntakeskus.


title: Vrýses (Chaniá)

text: Vrýses sijaitsee linnuntietä noin 23 kilometriä Chaniásta kaakkoon. Kylän alueella virtaa useita jokia, joiden alkulähteet ovat Lefká Óri -vuorilla. Vrýses muodostaa myös laajemman kyläyhdyskunnan nimeltä "Vrýses Apokorónou" (Τοπική Κοινότητα Βρυσών Αποκορώνου, "Topikí Koinótita Vrysón Apokorónou"), johon kuuluvat varsinaisen Vrýseen kylän lisäksi kylät Fílippos ja Metóchi. Koko yhdyskunnan väkiluku on 794.


title: Vónitsa

text: Vónitsa () on Kreikan kaupunki, joka kuuluu hallinnollisesti Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Aiemmin kaupunki kuului Anaktórion kuntaan ja vuodesta 2011 lähtien Áktio-Vónitsan kunnan Anaktórion kunnallisyksikköön. Kaupungin väkiluku on 4 703 (vuonna 2011). Vónitsa on Áktio-Vónitsan kunnan kuntakeskus.


title: Vónitsa

text: Vónitsa sijaitsee noin 13 kilometriä Prévezasta kaakkoon ja noin 90 kilometriä Agríniosta luoteeseen. Kaupunki on rakennettu samalle paikalle kuin antiikin ajan Anaktorionin kaupunki. Nykyinen kaupunki on syntynyt bysanttilaisella ajalla. Venetsialaisvallan aikana kaupunkiin rakennettiin linna.


title: Vónitsa

text: Vónitsa muodostaa myös laajemman kaupunkiyhdyskunnan (Δημοτική Κοινότητα Βόνιτσας, "Dimotikí Koinótita Vónitsas"), johon kuuluvat varsinaisen Vónitsan kaupungin lisäksi Áktio ja Néa Kamarína. Koko yhdyskunnan väkiluku on 4 916.


title: Yuya Osako

text: Yuya Osako (; s. 18. toukokuuta 1990 Kaseda, Kagoshiman prefektuuri) on japanilainen jalkapalloilija, joka edustaa Bundesliigassa pelaavaa 1. FC Kölniä. Pelipaikaltaan oikeajalkainen Osako on hyökkääjä. Hän kuuluu myös Japanin jalkapallomaajoukkueeseen.


title: Yuya Osako

text: Osako aloitti ammattilaisuransa J. Leaguen Kashima Antlersissa, jota hän edusti vuodet 2009-2013. Hän voitti sarjan mestaruuden kerran, vuonna 2009. Yhteensä Osako teki 139 pelaamassaan J. Leaguen ottelussa 40 maalia.


title: Yuya Osako

text: Tammikuussa 2014 Osako siirtyi Saksan 2. Bundesliigan TSV 1860 Müncheniin, jossa hän pelasi kevätkauden aikana 15 ottelua onnistuen kuudesti maalinteossa.


title: Yuya Osako

text: Heinäkuussa 2014 Osako vaihtoi seuraa Saksassa, nyt hän siirtyi Bundesliigaan nousseeseen 1. FC Kölniin. Debyytti Bundesliigassa tapahtui elokuussa Hamburger SV:tä vastaan ja avausmaali syntyi seuraavalla kierroksella VfB Stuttgartin verkkoon.


title: Yuya Osako

text: Nuorten maajoukkueissa Japania edustanut Osako debytoi Japanin jalkapallomaajoukkueessa heinäkuussa 2013 Itä-Aasian mestaruuskisoissa Kiinaa vastaan. Avausmaali syntyi samoissa kisoissa Australian verkkoon. Tuossa pelissä Osako teki kaksi maalia ja turnaus päättyi lopulta Japanin voittoon.


title: Yuya Osako

text: Osako kuului Japanin joukkueeseen myös vuoden 2014 MM-kilpailuissa Brasiliassa, jossa hän pelasi kahdessa Japanin kolmesta alkulohkon pelistä.


title: Zevgolateío

text: Zevgolateío (; kath. Ζευγολατείον, "Zevgolateíon"; myös "Zevgolatío") on Kreikan kaupunki, joka kuuluu hallinnollisesti Vélo-Vóchan kuntaan, Korinthian alueyksikköön ja Peloponnesoksen alueeseen. Aiemmin kaupunki kuului Vóchan kuntaan ja vuodesta 2011 lähtien Vélo-Vóchan kunnan Vóchan kunnallisyksikköön. Kaupungin väkiluku on 4 363 (vuonna 2011). Zevgolateío on Vélo-Vóchan kunnan kuntakeskus.


title: Zevgolateío

text: Zevgolateío sijaitsee Peloponnesoksen niemimaan pohjoisosassa vajaa kolme kilometriä Korintinlahden rannasta sisämaahan ja noin 12 kilometriä Korintin kaupungista länteen. Se muodostaa myös laajemman kaupunkiyhdyskunnan (Δημοτική Κοινότητα Ζευγολατείου, "Dimotikí Koinótita Zevgolateíou"), johon kuuluu varsinaisen Zevgolateíon kaupungin lisäksi Kaléntzin kylä. Koko yhdyskunnan väkiluku on 4 697.


title: Olivia Holt

text: Olivia Hastings Holt (s. 5. elokuuta 1997 Germantown, Tennessee, Yhdysvallat) on yhdysvaltalainen näyttelijä ja laulaja. Hän on parhaiten tunnettu Disney Channelin tilannekomediasarjoista "Kickin’ It" ja "Se en ollut minä". Holtilla on levytyssopimus Hollywood Recordsin kanssa.


title: Olivia Holt

text: Olivia Holt syntyi Germantownissa, Tennesseessä Mark ja Kim Holtille. Hänellä on vanhempi sisko Morgan (s. 1990) ja nuorempi veli Cade (s. 2001).


title: Olivia Holt

text: Holtin ollessa kolmevuotias perhe muutti Memphisin kautta Nesbitiin, Mississippiin, jossa hän kasvoi kunnes muutti perheineen Los Angelesiin vuonna 2011. Hän harrasti telinevoimistelua seitsemän vuotta ja oli koulunsa cheerleader. Holt katsoi lapsena usein Disney Channelin sarjoja, hänen suosikkejaan olivat "Lizzie McGuire" ja "That's So Raven".


title: Olivia Holt

text: Holt aloitti näyttelemisen kotikaupunkinsa teatterituotannoissa kolmevuotiaana. Hän esiintyi kymmenvuotiaasta alkaen useissa tv-mainoksissa, kuten Hasbro, Mattel, Bratz ja Littlest Pet Shop.


title: Olivia Holt

text: Holtin ura Disney Channelillä alkoi vuonna 2011, kun "Kickin' It" -nuortensarjan koekuvauksessa tuottajat huomasivat Holtin voimistelijantaidot ja valitsivat hänet Kimin rooliin. Hän kirjoittautui ulos sarjasta kolmannen kauden jälkeen otettuaan pääroolin Disney Channelin komediasarjasta "Se en ollut minä". Sarjan tuotanto aloitettiin vuonna 2013 ja sitä tehtiin kaksi tuotantokautta vuoteen 2015 asti. Holt näytteli pääroolin myös Disney Channel -kanavan elokuvassa "Girl vs. Monster" vuonna 2012.


title: Olivia Holt

text: Holtilla on rooli draamaelokuvassa "Same Kind of Different as Me", joka sai ensi-iltansa Yhdysvalloissa lokakuussa 2017.


title: Olivia Holt

text: Holt lauloi kolme kappaletta elokuvan "Girl vs. Monster" soundtrackille, sekä cover-version Nancy Sinatran kappaleesta ”These Boots Are Made for Walkin'” Disney Channelin sarjaan "Shake It Up". Holt lauloi myös "Se en ollut minä" -sarjan tunnuskappaleen ”Time of Our Lives”, ja kappaleen ”Carry On” Disneyn luontodokumenttiin "Bears". Hän levytti myös ”Winter Wonderland” -kappaleesta cover-version vuoden 2012 "Disney Channel Holiday Playlist" -albumille.


title: Olivia Holt

text: Vuonna 2016 Holt julkaisi sopimusyhtiönsä Hollywood Recordsin kautta EP-levyn "Olivia", jolta ilmestyivät singlet ”History” ja ”Phoenix”. Kappaleille tehtiin myös musiikkivideot. Samana vuonna Holt aloitti ensimmäisen kiertueensa, Rise of a Phoenix Tourin, jolla on mukana myös suomalainen Isac Elliot.


title: Olivia Holt

text: Holt liittyi vuonna 2013 kännykkäpeliyhtiö PlayMG:hen, jolloin hänestä tuli yhtiön mainoskasvo ja osaomistaja.


title: Olivia Holt

text: Maaliskuussa 2016 Holtista tuli Neutrogenan brändilähettiläs.


title: A Mighty Heart – taipumaton

text: A Mighty Heart – taipumaton (myös pelkästään "A Mighty Heart"; ) on vuonna 2007 ensi-iltansa saanut Michael Winterbottomin ohjaama yhdysvaltalais-brittiläinen jännitysdraamaelokuva, joka perustuu Mariane Pearlin muistelmiin "A Mighty Heart" (2003). Muistelmien pohjalta John Orloff laati elokuvan käsikirjoituksen. Elokuva sai ensi-iltansa Cannesin elokuvajuhlilla 21. toukokuuta 2007. Elokuvan pääosaa näyttelee Angelina Jolie. Muissa rooleissa ovat muun muassa Dan Futterman, Will Patton, Alyy Khan, Archie Panjabi, Irrfan Khan ja Denis O’Hare.


title: A Mighty Heart – taipumaton

text: Toimittajapariskunta Daniel (Dan Futterman) ja Mariane Pearl (Angelina Jolie) ovat työskennelleet ääriryhmittymien terrorisoimassa, levottomuuksien repimässä Karachin kaupungissa muutaman kuukauden ajan. Mariane odottaa esikoislastaan, joten Pearlit aikovat lentää synnytyksen lähestyessä Yhdysvaltoihin. "The Wall Street Journalille" työskentelevä Daniel kuitenkin joutuu haastattelumatkalla terroristien sieppaamaksi. Epätoivoinen Mariane lähtee Yhdysvaltain ja Pakistanin viranomaisten kanssa etsimään johtolankoja, joiden avulla hän voisi löytää kadonneen aviomiehensä.


title: A Mighty Heart – taipumaton

text: "A Mighty Heart – taipumaton" -elokuvan kuvaukset alkoivat 7. elokuuta 2006. Elokuva kuvattiin lähinnä Ranskassa ja Intiassa; Ranskassa elokuvan kuvauspaikkoja olivat Marseillen kaupunki ja sen lähialueet, ja Intiassa elokuvaa kuvattiin Mumbaissa ja Punessa. Kohtauksia kuvattiin myös Pakistanin Karachissa ja Islamabadissa. Punessa kuvattiin osa Karachi-kohtauksista turvallisuussyiden takia. Elokuvaa kuvattiin lisäksi Texasin Austinissa. Elokuvan kuvaukset päättyivät 22. marraskuuta 2006. Uusintaotokset kuvattiin 5.-7. helmikuuta 2007. Elokuvan budjetti oli 15-16 miljoonaa dollaria.